Νέα Σαλαμίνα – Απόλλωνας 2-1: Έκλεισε όπως της άξιζε μια υπέροχη χρονιά (vid), Η ΚΑΘΗΜΕΡΙΝΗ, kathimerini.com.cy\n19 ΜΑΪΟΥ 2019 - 22:19\nΜε τον καλύτερο τρόπο που της άξιζε έκλεισε την χρονιά η ομάδα του Σάββα Πουρσαϊτίδη. Οι «ερυθρόλευκοι» πήραν την νίκη με 2-1 απέναντι στον Απόλλωνα και έτσι έκλεισαν ένα υπέροχο κύκλο που έκαναν αυτή την χρονιά. Μια μαγική χρονιά με μια Νέα Σαλαμίνα να ήταν πιο δυνατή από ποτέ βάζοντας δύσκολα σε όλες τις μεγάλες ομάδες.\nΣτα του παιχνιδιού η Νέα Σαλαμίνα ήταν σε όλη την διάρκεια του αγώνα καλύτερη από τον Απόλλωνα και πήρε δίκαια την νίκη. Σκόρερ για τις δυο ομάδες οι Ελουντού και Χρυσοστόμου για την Σαλαμίνα και Σκέμπρι για τον Απόλλωνα.Στην Τρίτη θέση του βαθμολογικού πίνακα τερμάτισε ο Απόλλωνας.\nΤο πρώτο ημίχρονο ήταν πολύ φτωχό σε ευκαιρίες. Η Νέα Σαλαμίνα ήταν η ομάδα που ήταν καλύτερη και είχε την πρωτοβουλία των κινήσεων. Η πρώτη καλή στιγμή στο παιχνίδι ήταν και η φάση που η Νέα Σαλαμίνα πήρε κεφάλι στο σκορ. Έγινε το λάθος στο χώρο του κέντρου με τον Κωστή να δίνει στον Ελουντού στο κενό χώρο. Ο άσσος της Σαλαμίνας προσπάθησε αρχικά να περάσει την μπάλα πάνω από τον Κίσσα με τον Κύπριο τερματοφύλακα να απομακρύνει την μπάλα και στο ριμπάουντ ο Ελουντού με κεφαλιά έκανε το 1-0 για την ομάδα του. Η Σαλαμίνα που έφτασε πολύ κοντά και σε δεύτερο τέρμα το αμέσως επόμενο λεπτό. Ο Κίνγκσλεϊ έκανε το δυνατό σουτ μέσα από την περιοχή με τον Κίσσα να αποκρούει την μπάλα με υπερένταση με τα πόδια. Στο 44ο λεπτό, γύρισμα του Ελουντού στην περιοχή με την άμυνα του Απόλλωνα να δείχνει αδυναμία για να διώξει την μπάλα και τον Κωστή μέσα από την περιοχή να μην μπορεί να βρει στόχο. Στην τελευταία φάση του ημιχρόνου ο Ελουντού βρήκε τον Σιαθά στο δεύτερο δοκάρι με την κεφαλιά του μικρού να μην είναι καλή. Σε ένα πρώτο ημίχρονο που η Σαλαμίνα ήταν σαφώς ανώτερη από τον Απόλλωνα κατάφερε να σκοράρει ένα τέρμα και να είναι μπροστά στο σκορ δίκαια.\nΑκόμη πιο φτωχό ήταν και το δεύτερο ημίχρονο μεταξύ των δυο ομάδων. Στο 55ο λεπτό η Σαλαμίνα έχασε μια καλή στιγμή με τον Σιαθά να βάζει την προβολή στην σέντρα του Σεγίου και την μπάλα να περνά λίγο δίπλα από την εστία του Κίσσα. Λίγο αργότερα ο Ελουντού πάτησε περιοχή κάνοντας το σουτ με την μπάλα να περνά λίγο δίπλα από την εστία του κήπερ του Απόλλωνα. Η ομάδα του Σοφρώνη Αυγουστή κατάφερε να φέρει το ματς στα ίσα στο 66ο λεπτό. Ο Βασιλείου έκανε την σέντρα από τα αριστερά με τον Αντρέ Σκέμπρι να κάνει την κεφαλιά και να γράφει το 1-1 για την ομάδα του. Στην εκπνοή του αγώνα η Σαλαμίνα κατάφερε να πάρει την νίκη με την κεφαλιά του Χρυστόμου. Ο νεαρός πήδηξε πιο ψηλά απ΄όλη την άμυνα του Απόλλωνα και εκμεταλλευόμενος την λάθος έξοδο του Κίσσα έγραψε με δυνατή κεφαλιά το 2-1 για την ομάδα του.\nΠολύ καλό παιχνίδι έκαναν οι Ελουντού, Σιαθάς και φυσικά ο Κωστή. Και οι 3 ποδοσφαιριστές δημιούργησαν αρκετά προβλήματα κάτω από την εστία του Κίσσα. Από την άλλη καλό παιχνίδι έκανε Ντίλαν που ήταν από τους καλύτερους του γηπέδου.\nΚακό παιχνίδι έκανε ο Κίνγκσλει που ήταν στην σκιά του καλού του εαυτού. Από την άλλη ο Απόλλωνας γενικά έκανε ένα πολύ μέτριο παιχνίδι και δεν απείλησε την ομάδα της Σαλαμίνας\nΑυγουστή: Στο τελευταίο παιχνίδι της χρονιάς ο Σοφρώνης Αυγουστή έδωσε χρόνο συμμετοχής σε αρκετούς νεαρούς ποδοσφαιριστές αλλάζοντας έτσι μια 8αδα ποδοσφαιριστών. Αυτό δεν του βγήκε σε μεγάλο βαθμό και έτσι τερμάτισε στην 3η θέση πίσω από την ΑΕΚ.\nΠουρσαϊτίδης: Θα ήταν άδικο να έκλεινε την χρονιά χωρίς νίκη. Μια εκπληκτική χρονιά έφτασε στο τέλος της με τους νεαρούς ποδοσφαιριστές της ομάδας του να δείχνουν ότι έχουν μεγάλο μέλλον\nΉσυχο παιχνίδι για τον Λούκα Σωτηρίου που δεν είχε να αντιμετωπίσει δύσκολη φάση.\nΝέα Σαλαμίνα (Σάββας Πουρσαΐτίδης): Λύτρας, Μαργκάσα, Χατζηκωνσταντή, Χρυσοστόμου, Νικολάου (Πίκης 68'), Σεργίου, Νουρ, Κωστή, Σιαθάς, Ελουντού (Κορέια 78), Κίνγκσλεϊ.\nΑπόλλωνα (Σοφρώνης Αυγουστή): Κίσσας, Σελίμοβιτς, Ουεντραόγκο, Βασιλειάδης (Φλουρής 80'), Βασιλείου (Ηροδότου 87'), Σπόλιαριτς, Παπαμιχαήλ, Ψύχας, Μίτας, Τσολάκης, Σκέμπρι\nΣκόρερ: Ελουντού 26', Χρυσοστόμου 92' / Σκέμπρι 66'


Εθελοντική Αιμοδοσία και Δωρεάν προληπτικοί καρδιαγγειακοί έλεγχοι: Μια πράξη ουσίας\n"Kάλλιον προλαμβάνειν παρά θεραπεύειν"!\nΗ γνωστή ρήση του Ιπποκράτη περιέχει δύο κεντρικές τοποθετήσεις πάνω στο ζήτημα της υγείας: πρόληψη αλλά και μέριμνα! Πρόκειται για τις δύο έννοιες που χαρακτηρίζουν τον θεσμό της προληπτικής εξέτασης των δημοτών μας, παράλληλα με εθελοντική αιμοδοσία. Έτσι, το πρώτο εξάμηνο του 2016 πραγματοποιήθηκαν δωρεάν καρδιαγγειακοί έλεγχοι στους κατοίκους και τους εργαζομένους του Δήμου μας και στις τρεις δημοτικές κοινότητες.\nΟι συμμετοχές ξεπέρασαν τις 250, με ελέγχους που περιελάμβαναν τα επίπεδα χοληστερόλης, γλυκόζης, τριγλυκεριδίων και μετρήσεις της αρτηριακής πίεσης. Οι τρεις εθελοντικές αιμοδοσίες για την ενίσχυση της Τράπεζας Αίματος του Δήμου και στις τρεις κοινότητες συγκέντρωσαν τις 70 φιάλες αίματος , που θα σώσουν ζωές την ώρα που το χρειάζονται οι συνάνθρωποί μας.\nΣημειώστε: Η επόμενη προγραμματισμένη Β΄ Εθελοντική Αιμοδοσία Φιλοθέης θα γίνει την Κυριακή 23 Οκτωβρίου 2016 (10.00 - 13.00) στο Γυμνάσιο Φιλοθέης και η συμμετοχή σας είναι απαραίτητη.


Τέλος και ο Θεόδωρος Ποντίκης από τη "Νέα Καστοριά" > Φούιτ.gr\nΤέλος και ο Θεόδωρος Ποντίκης από τη “Νέα Καστοριά”\nστα Αθλητικά, Καστοριά 9 Νοεμβρίου 2019 09:10\nΤην ΚΑΣΤΟΡΙΑ μας, όταν έρθει η ώρα, θα την παραδώσουμε σε “αρρώστους” σαν εμάς!\nΤις προπονήσεις της ομάδας θα διευθύνει προσωρινά – και μέχρι νεωτέρας – ο Κος Τοπαλίδης Χάρης, αρχής γενομένης από την σημερινή προπόνηση στις 17:30 μ.μ και η οποία θα λάβει χώρα στις εγκαταστάσεις της Ποριάς. Τον ευχαριστούμε, που μαζί με την αγαπημένη του Αστραπή Μεσοποταμίας, επιθυμεί να βοηθήσει και την κοινή μας και μεγάλη αγάπη του, την ΚΑΣΤΟΡΙΑ.\nΤονίζουμε για πολλοστή φορά, μέχρι να γίνει κατανοητό και από τον τελευταίο φίλο της ομάδας, ότι κυρίαρχο μέλημα μας, ήταν η επαναδραστηριοποίηση της ΚΑΣΤΟΡΙΑΣ, και η συνεχής παρουσία της, στα ποδοσφαιρικά δρώμενα του νομού. Περιβαλλουμε με πλήρη εμπιστοσύνη τα παιδιά που φοράνε την ιστορική μας φανέλα, και χαιρόμαστε όταν τα βλέπουμε να μοχθούν και να προσπαθούν, ανεξαρτήτως αγωνιστικού αποτελέσματος τη φετινή χρονιά. Τα ευχαριστούμε για πολλοστή φορά.\nΠρωταρχικό συστατικό για εμάς, είναι να συνεχίσουμε να είμαστε η αγαπημένη οικογένεια και τα αποτελέσματα μπορούν προς το παρόν να περιμένουν. Στην οικογένεια αυτή, δεν κρατάμε και δεν θα κρατήσουμε ποτέ με το ζόρι κανέναν. Γιατί μέλη της είναι και θα είναι όσοι ασπάζονται το η ΚΑΣΤΟΡΙΑ ΠΑΝΩ ΑΠΟ ΟΛΑ. Από τον πρόεδρο μέχρι τον νεαρότερο ποδοσφαιριστή μας. Γιατί η ΚΑΣΤΟΡΙΑ είναι πάνω από οποιοδήποτε πρόσωπο. Και ξανάρθε για να μείνει και να μην ξαναφύγει ποτέ.\nΤην αρχή την κάναμε εμείς. Μη έχοντας τίποτα. Από το μηδέν. Με το υστέρημά του απλού φίλαθλου που αγαπάει την ομάδα. Όταν οι βάσεις θα είναι στερεές, θα ηγηθούν του συλλόγου, άνθρωποι δυνατότεροι από εμάς. Και αυτό θα γίνει. Με εμάς πιο πίσω ή και καθόλου.Η ΚΑΣΤΟΡΙΑ ΜΑΣ ΠΑΝΩ ΑΠΟ ΟΛΑ. Οι ζυμώσεις γίνονται. Και θα καρποφορήσουν. Την ΚΑΣΤΟΡΙΑ μας, όταν έρθει η ώρα, θα την παραδώσουμε σε “αρρώστους” σαν εμάς. Και θα χαιρόμαστε που θα τη βλέπουμε να προοδεύει.\nΤέλος, όσοι ονειρεύονται να γίνουν ποδοσφαιρικά “ΚΑΣΤΟΡΙΑ “στη θέση της ΚΑΣΤΟΡΙΑΣ τους προτείνουμε να αλλάξουν πλευρό ή/και μαξιλάρι…Οσο πόλεμο και να μας κάνουν, όσους ποδοσφαιριστές και να ενεργοποιούν για ένα ματς, όσα παπαγαλάκια και να ξαμολούν στο ίντερνετ για να ειρωνεύονται και να πετούν λάσπη, η ΚΑΣΤΟΡΙΑ επανήλθε και θα μείνει. Έχουν γνώση πλέον οι φύλακες….\nΑΘΛΗΤΙΣΜΟΣ ΚΑΣΤΟΡΙΑ ΚΟΙΝΩΝΙΑ ποδοσφαιρο ΣΥΛΛΟΓΟΙ 2019-11-09\nΛέξεις-κλειδιάΑΘΛΗΤΙΣΜΟΣ ΚΑΣΤΟΡΙΑ ΚΟΙΝΩΝΙΑ ποδοσφαιρο ΣΥΛΛΟΓΟΙ


Άγγελος Λάτσιος ΒΙΟΓΡΑΦΙΚΟ, ΗΛΙΚΙΑ, ΣΧΕΣΗ, ΥΨΟΣ, ΝΕΑ, ΣΗΜΕΡΑ, ΚΑΤΑΓΩΓΗ, ΣΠΟΥΔΕΣ,...\nΗ αντίδρασή της όταν τη ρώτησαν για τη σχέση της με τον Άγγελο Λάτσιο\nhttps://freegossip.gr/ Ο Βασίλης Ζούλιας και ο Περικλής Κονδυλάτος πραγματοποίησαν μια ξεχωριστή επίδειξη μόδας στον ιστορικό πεζόδρομο της Διονυσίου Αρεοπαγίτου στην Αθήνα. Ένα από τα μοντέλα που περπάτησαν και έκλεψαν τις.\nΕλένη Μενεγάκη: Το…ΦΙΔΙ Θοδωρής Κουτσογιαννόπουλος που ΕΤΡΕΦΕ στον ΚΟΡΦΟ της! Αποκλειστικό! Τριάντα ολόκληρα χρόνια σαν να κρεμάστηκαν στο κενό από μία...κουβέντα. Λες και εκδηλώθηκαν σκέψεις που δεν τολμούσαν να βγουν.\nΧΤΥΠΗΜΑ ΣΚΛΗΡΟ στην Ελένη Μενεγάκη: “Ο γιος σου θα μπλέξει άσχημα” (βίντεο)“. Δεν πήγαινε άλλο αυτ'ή η κατάσταση! Αυτό που πολλοί έλεγαν σκέφτονταν και έγραφαν έγινε θέμα συζήτησης και στον.\nΆγγελος Λάτσιος! Η απάντηση για το γάμο του με την Γαία\nΆγγελος Λάτσιος! Η απάντηση για το γάμο του με την Γαία Το σχόλιο για το γάμο Άγγελου – Γαίας «Άγγελε πότε παντρευεστε» έγραψε διαδικτυακή του φίλη και δεν γινόταν να.\nΦΡΙΚΗ! Ο Γιάννης Λάτσιος σε φωτογραφίες που σ’ αφήνουν ΠΑΓΩΜΕΝΟ! 1 χρόνο μετά το…νεκρό σκυλί στο δρόμο!\nΦΡΙΚΗ! Ο Γιάννης Λάτσιος σε φωτογραφίες που σ’ αφήνουν ΠΑΓΩΜΕΝΟ! 1 χρόνο μετά το...νεκρό σκυλί στο δρόμο!Το να τον βλέπεις σωριασμένο στο πεζοδρόμιο με φωτογραφία που ανέβασε ο ίδιος και λίγο μετά μια άλλ με ένα νεκρό σκυλί στη μέση του δρόμου επίσης, σε κάνει...\nΕλένη Μενεγάκη: Το…ΦΙΔΙ Θοδωρής Κουτσογιαννόπουλος που ΕΤΡΕΦΕ στον ΚΟΡΦΟ της! Αυτό δεν το περίμενε από τον - επί δεκαετίες κολλητό πρώτα και μετά - συνεργάτη της η Ελένη Μενεγάκη! Αυτό.\nhttps://freegossip.gr/ Full in love είναι εδώ και ενάμιση χρόνο περίπου ο Άγγελος Λάτσιος και η Γαία Μερκούκη, όπου η δυνατή φιλία τους τελικά εξελίχθηκε σε ένα τρυφερό ειδύλλιο. Ο γιος.\nΑΠΟΚΛΕΙΣΤΙΚΟ! Η Μενεγάκη ΠΑΝΤΡΕΨΕ τον γιο της Άγγελο Λάτσιο με την Γαία Μερκούρη σε ΜΟΝΑΣΤΗΡΙ! χαρές γλέντια και πανηγύρια στο νησί και στην μεγάλη οικογένεια της Ελένης Μενεγάκη! Η βασίλισσα της Ελληνικής tv "προσκάλεσε" χθες με ανάρτηση της τους εναπομείναντες paparazzi στο νησί ελπίζοντας πως...


Lemfo Lef 2: Το Πιο Πλήρες Smartwatch Με SIM Για Την Τιμή του | PCsteps.gr\nΑρχική / Hardware / Reviews / Lemfo Lef 2: Το Πιο Πλήρες Smartwatch Με SIM Για Την Τιμή του\n15/07/2018 Συγγραφέας: Έλενα Σωτήρη\n(Ψήφοι: 13. Βαθμολογία: 4,15 στα 5)\nΚάποτε τα smartwatch χρησιμοποιούνταν σε ταινίες επιστημονικής φαντασίας ως κάποια εξαιρετικά προηγμένη τεχνολογία του μέλλοντος. Πλέον αυτό το μέλλον έφτασε, και αρκετοί από εμάς χρησιμοποιούμε smartwatch αντί για ένα συμβατικό ρολόι. Παρακάτω θα δούμε το Lemfo Lef 2, ένα πολλά υποσχόμενο 3G smartwatch με υποστήριξη για κάρτα SIM, το οποίο θα βρούμε σε ιδιαίτερα οικονομική τιμή για τις δυνατότητές του.\nΠοιο smartwatch έχετε στην κατοχή σας;\nΞεκινώντας από τα χαρακτηριστικά του, το Lemfo Lef 2 φοράει τον ΜΤΚ6580, που είναι ένας τετραπύρηνος επεξεργαστής με συχνότητα στο 1Ghz.\nΕπιπλέον, διαθέτει μνήμη RAM των 512MB και αποθηκευτικό χώρο στα 8GB.\nΗ οθόνη του είναι IPS για όσο το δυνατόν καλύτερα χρώματα. Φυσικά, μιλάμε για ρολόι, οπότε η οθόνη είναι μόλις στις 1.3 ίντσες.\nΣτα πλάγια θα βρούμε μία μικρή κάμερα των 2MP, πράγμα που σημαίνει ότι μπορούμε να τραβήξουμε φωτογραφίες και βίντεο.\nΌσον αφορά τη συνδεσιμότητα, μπορούμε να του προσθέσουμε μία κάρτα nano SIM για να κάνουμε κλήσεις, αν και περιοριζόμαστε σε σύνδεση 3G.\nΑπό επιπλέον χαρακτηριστικά το Lemfo Lef 2 διαθέτει Bluetooth 4.0, GPS, αισθητήρες μέτρησης των καρδιακών παλμών και βημάτων, και άλλα. Τέλος, τρέχει λειτουργικό Android 5.1 και η μπαταρία του είναι στα 460mAh.\nΠρόκειται για ένα σχετικά οικονομικό smartwatch, το οποίο μπορούμε να βρούμε στο Gearbest στην τιμή των 75.94€.\nΕνώ φαντάζει ακριβό σε σχέση με κάποια smartwatch-fitness trackers, δεν πρέπει να ξεχνάμε πως το Lemfo παίρνει κάρτα SIM, ώστε να λειτουργεί εντελώς αυτόνομα από το κινητό. Αυτό το χαρακτηριστικό το βρίσκουμε συνήθως σε πολύ ακριβότερα μοντέλα.\nΤο κουτί του Lemfo Lef 2 είναι αρκετά όμορφο και κομψό. Η μαύρη συσκευασία προσδίδει μια σοβαρότητα στο όλο πακέτο, ενώ στο πάνω μέρος αναγράφεται το λογότυπο της Lemfo.\nΗ όλη εμπειρία του unboxing εξακολουθεί να εκπέμπει μια αίσθηση κομψότητας και στο εσωτερικό. Με το που ανοίξαμε το καπάκι, το ρολόι μας υποδέχτηκε στο κέντρο μιας βελούδινης θήκης.\nΕκ πρώτης όψεως, το Lemfo Lef 2 μοιάζει απίστευτα όμορφο. Από τη μία είναι διακριτικό και λιτό, ενώ παράλληλα τα υλικά από τα οποία είναι κατασκευασμένο το κάνουν αρκετά στιβαρό στο κράτημα.\nΣτη συσκευασία βρήκαμε επίσης ένα κατσαβίδι, ένα τσιμπιδάκι, και δύο επιπλέον βίδες. Σαφώς, δεν θα μπορούσε να λείπει ο φορτιστής USB. Εφόσον μιλάμε για έξυπνο ρολόι, η φόρτιση μας είναι απαραίτητη.\nΌπως προείπαμε, κατά το κράτημα το ρολόι μας άφησε τις καλύτερες εντυπώσεις.\nΑπό άποψη σχεδιασμού του βάζουμε άριστα. Στο πλάι εντοπίζουμε δύο κουμπιά, το ένα εκ των οποίων είναι σε κόκκινο χρώμα.\nΤο λουράκι του είναι φτιαγμένο από σιλικόνη. Στην πάνω πλευρά το λουράκι είναι σε μαύρο χρώμα, ενώ στο πίσω μέρος και στις τρύπες κουμπώματος έχει κόκκινη απόχρωση.\nΕδώ να επισημάνουμε ότι το ρολόι βγαίνει και σε ασημί χρώμα, στο οποίο απουσιάζει εντελώς ο κόκκινος χρωματισμός.\nΠαρότι ο κατασκευαστής αναφέρει ότι το ρολόι είναι unisex, στα δικά μας μάτια παραπέμπει περισσότερο για αντρικό.\nΕπίσης να αναφέρουμε ότι το Lemfo Lef 2 έρχεται με προεγκατεστημένη προστατευτική ζελατίνα για την οθόνη.\nΗ οθόνη του Lemfo Lef 2 έχει ανάλυση 240x240 pixel. Με τη διαγώνιο των 1.3 ιντσών, σε συνδυασμό με τέτοια ανάλυση, η ευκρίνεια της εικόνας είναι αρκετά μεγάλη.\nΠαράλληλα, το IPS πάνελ βοηθάει στο να παραμένει υψηλή η ποιότητα των χρωμάτων, από όποια γωνία κι αν κοιτάξουμε το smartwatch.\nTo Lemfo Lef 2 έχει ενσωματωμένα 31 θέματα ρολογιών, από τα οποία μπορούμε να διαλέξουμε όποιο ταιριάζει στα γούστα μας. Επιπλέον, μπορούμε να εγκαταστήσουμε επιπλέον οθόνες από μια λίστα δεκάδων θεμάτων.\nΠαραθέτουμε μερικές εικόνες από την οθόνη και τα υπάρχοντα θέματα.\nΜπορούμε να συνδέσουμε το Lemfo Lef 2 μέσω Bluetooth με το κινητό μας, έτσι ώστε να λαμβάνουμε όλες τις ειδοποιήσεις στο smartwatch.\nΠέρα από τις προεγκατεστημένες εφαρμογές, έχουμε πλήρη πρόσβαση και στο Play Store, οπότε μπορούμε να εγκαταστήσουμε εφαρμογές που υποστηρίζει η συσκευή.\nΜε τη χρήση μιας ξεχωριστής κάρτας SIM, μπορούμε να αποχωριστούμε εντελώς το smartphone μας, και να χρησιμοποιούμε το Lemfo Lef 2 για τις κλήσεις μας.\nΒέβαια, απέχουμε αρκετά ακόμα από την εποχή όπου ένα ρολόι χειρός θα αντικαταστήσιε πλήρως τα smartphone.\nΌπως και να 'χει, το Lemfo Lef 2 λειτούργησε άψογα σε συνεργασία με το smartphone μας, αλλά και μόνο του.\nΑν κάτι θα μπορούσε να ήταν καλύτερο, αυτό είναι ο αισθητήρας βημάτων, ο οποίος δεν μας φάνηκε τόσο ακριβής. Αντίθετα, ο αισθητήρας μέτρησης των καρδιακών παλμών λειτούργησε άψογα.\nΤέλος, από την κάμερα δεν περιμέναμε τίποτα το ιδιαίτερο. Είναι μια απλή κάμερα που μπορεί να χρησιμοποιηθεί για ώρα ανάγκης.\nΣε καμία περίπτωση δεν θα αντικαταστήσει την κάμερα ενός καλού κινητού.\nΣε ένα έξυπνο ρολόι, η αυτονομία έχει μεγάλη σημασία. Το Lemfo Lef 2 με τη μπαταρία των 460mAh άντεξε περίπου μία εβδομάδα με την πιο απλή χρήση, που δεν είναι άλλη απ' το να κοιτάμε απλά την ώρα.\nΑντίθετα, σε πλήρη χρήση με ανοιχτό WiFi, σύνδεση Bluetooth, περιήγηση στο ίντερνετ, GPS, και άλλα, η μπαταρία κρατάει μία με δύο μέρες το πολύ.\nΣτην τιμή των 76€, θεωρούμε ότι το Lemfo Lef 2 αξίζει και με το παραπάνω τα χρήματά του.\nΕμφανισιακά είναι πανέμορφο, ενώ λειτουργικά κάνει ακριβώς όσα υπόσχεται. Βάσει της εμπειρίας μας με το smartwatch, αλλά και της τιμής του, το προτείνουμε ανεπιφύλακτα.\nΤο Lemfo Lef 2 ανταποκρίθηκε άψογα στις δοκιμές μας και κέρδισε την εμπιστοσύνη μας.\nΕσείς χρησιμοποιείτε κάποιο smartwatch ή έχετε σκοπό να αγοράσετε κάποιο; Γράψτε μας τις εντυπώσεις σας στα σχόλια.\nPrevious Post: « Microtransactions: Ένας 19χρονος Έδωσε $10.000 Σε Δωρεάν Παιχνίδια\nNext Post: Απεριόριστο Δωρεάν Ίντερνετ Στο Κινητό (HTTP Injector, Ιούλιος 2018) »\nKonstantinos M says\nΚαλημέρα και συγχαρητήρια για την εμπεριστατωμένη παρουσίαση.\nΉθελα να σας πω ότι έγώ αγόρασα πρόσφατα το Zeblaze THOR PRO ( https://www.pcsteps.gr/2i8joex ) και απογοητεύτηκα από την μπαταρία. Ενδεικτικά αναφέρω ότι με κλειστά wi-fi, gps και μόνο συνδεδεμένο με το κινητό με bluetooth και με συντηρητική χρήση, η μπαταρία (500 mAh) μέσα σε 7-8 ώρες έφτασε στο 0%. Δεν μπορώ να καταλάβω ποιο το νόημα να έχεις ένα τέτοιο πολύ πρωτοποριακό κατά τα άλλα gadget και να τελειώνει η μπαταρία μέσα σε τόσο λίγο χρονικό διάστημα, χωρίς να εκμεταλλεύεσαι στο έπακρο τις δυνατότητες και να πρέπει να έχεις στο μυαλό σου τον μπελά της φόρτισης.\nChristos Vlachos says\n16/07/2018 at 11:38\nΕγώ χρησιμοποιώ το Samsung gear S3 frontier, παρόλο που η συσκευή είναι πολύ όμορφη και απόλυτα χρηστική το μόνο που λείπει είναι η υποδοχή κάρτας SIM. Συγκριτικά με τις δυνατότητες του ρολογιού (Απάντηση κλήσεων, Απάντηση σε μηνύματα messenger - Viber, ανάγνωση και απάντηση email, δυνατότητα δημιουργίας καντράν μέσω προγράμματος τύπου Photoshop και πολλά ακόμη χαρακτηριστικά ) αν διέθετε κάρτα SIM προσωπικά θα ήταν από τις καλύτερες επιλογές !\n16/07/2018 at 14:17\nκαι δεν είναι αδιάβροχο\nΚαλημέρα παιδιά ψάχνω ένα smartwatch μέχρι 150 ευρώ με βασικά χαρακτηριστκά: αξιοπρεπής μέτρηση χιλιομέτρων θερμίδων σε τρέξιμο, να μπορώ να ακουω μουσική με bluetooth ακουστικά, αδιάβροχο. Πιστεύεται είναι το κατάλληλο ή έχετε να μου προτείνεται κάποιο άλλο;


Κατρούγκαλος και κυρώσεις - Αποψεις | RED LINE\nRED LINE › Ελλαδα › Αποψεις › Κατρούγκαλος και κυρώσεις\nΚατρούγκαλος και κυρώσεις\n2020-05-15 19:53:08 EEST\nΟ Κύριος Κατρούγκαλος ομίλησε. Θαρρώ ότι όλοι γνωρίζουμε τι εστί κ.Κατρούγκαλος.\nΓια όσους το έχουν ξεχάσει, είναι εκείνος που ψήφισε το 3ο μνημόνιο, την συμφωνία των Πρεσπών, του προβλέψιμου yes men, που έφερε στην βουλή τον Νόμο 4387/2016, με τον οποίο περικόπηκαν αγρίως συντάξεις, εφ άπαξ, ΕΚΑΣ και επλήγησαν βαριά χήρες και ορφανά.\nΟ αξιοθαύμαστος και κατά περίπτωση «αριστερός» κ. Κατρούγκαλος, είπε ότι ο ΣΥΡΙΖΑ ζητά από την κυβέρνηση:\n«να μην τρέχουμε πίσω από τα γεγονότα, να περιμένουμε δηλαδή να εκδηλωθεί το επόμενο βήμα της τουρκικής επιθετικότητας για να αντιδράσουμε κατόπιν εορτής». «Ούτε αρκεί η απλή διπλωματία της ενημέρωσης», συμπλήρωσε, για να τονίσει ότι «πρέπει να καταστήσουμε την ελληνοτουρκική διαφορά ευρωτουρκική». Ανέφερε ότι η κυβέρνηση δεν αξιοποιεί «το σημαντικό όπλο που της παρέδωσε η δική μας κυβέρνηση, το όπλο των κυρώσεων, ώστε να χαραχθούν από τώρα κόκκινες γραμμές για να μην εργαλειοποιηθεί ξανά το προσφυγικό. Και κυρίως για να μην δούμε τουρκικά πλοία νότια της Κρήτης». Σημείωσε ότι για όλα αυτά τα ζητήματα «περιμένουμε συγκεκριμένες ενέργειες, όχι αδράνεια. Αδράνεια σαν αυτή που είδαμε, για παράδειγμα, και στο ζήτημα των σχολικών βιβλίων της Βόρειας Μακεδονίας, για τα οποία η δική μας προετοιμασία ήταν να έχουν αποσυρθεί όλες οι αναφορές αναθεωρητισμού τον Σεπτέμβριο. Και για έναν περίπου χρόνο διαπιστώνουμε ότι τίποτα σχεδόν δεν έχει γίνει».\nΖητά δηλαδή να επιβληθούν κυρώσεις και στήριξη από την Ευρωπαϊκή Ένωση.\nΓνωρίζουμε ότι οι κυρώσεις, αποτελούν δηλητηριώδες φάρμακο, κατασκευής και προέλευσης, κυρίως υπερατλαντικής υπερδύναμης, με τάσεις επέκτασης σε όλο τον καπιταλιστικό κόσμο, που στρέφονται στην ουσία, όχι κατά κάποιων δυσάρεστων κυβερνήσεων, όπου γης, αλλά άμεσα κατά των ίδιων των λαών και μάλιστα των ποιο αδύναμων οικονομικά ανθρώπων.\nΟι αξίες της αριστεράς, είναι γνωστό στους «παροικούντες την Ιερουσαλήμ», ότι δίνουν προτεραιότητα στην προστασία των ανθρώπων της εργασίας και του λιτού κατ ανάγκη βίου.\nΕίναι βέβαιο ότι όλοι αυτοί που έχουν πάρει οριστικό διαζύγιο από την αριστερά και τις αξίες της, έχουν γίνει εξ ίσου προβλέψιμοι σαν τους καθαρόαιμους yesmenίτες νεοφιλελεύθερους συναδέλφους τους.\nΓι αυτό παρέχουν απλόχερα και ανέξοδα, άσφαιρες εν είδει κριτικής και κενές περιεχομένου συμβουλές.\nΟ κ Κατρούγκαλος και το σεβαστό κόμμα που ανήκει, προσπαθεί να μας πείσει ότι η χώρα μας, πρέπει να κρυφτεί πίσω από την πλάτη της Ευρωπαϊκής Ένωσης, εταίρου ως γνωστό του ΝΑΤΟ και της Τουρκίας. Ξεχνούν ότι η Κύπρος, πρώην ανεξάρτητο κράτος και μέλος της Ε.Ε., δέχτηκε επίθεση και διχοτομήθηκε, με την συνδρομή του ΝΑΤΟ και της εγγυήτριας δύναμης της Αγγλίας, με την ανοχή της Ε.Ε. Έκτοτε πέρασαν 46 χρόνια Τουρκικής κατοχής.\nΣε ποια λοιπόν βάση στηρίζονται οι Ευρωτουρκικές διαφορές; Οι μόνες διαφορές τους είναι, να μην πάνε οι μετανάστες, που οι ίδιοι δημιούργησαν, στις χώρες της βόρειας Ευρώπης.\nΆλλωστε η ηγεσία του κόμματός του κ. Κατρούγκαλου, αποτελεί στο σύνολο τους, τα καλύτερα παιδιά και προ πάντων προβλέψιμα, για τους Ευρωπαϊκούς και υπερατλαντικούς “εταίρους” μας.


Το άστεγο σκυλί με το παραμορφωμένο πρόσωπο, ανακάμπτει χάρη στην αγάπη του διασώστη του. - Fanpage\nΤο άστεγο σκυλί με το παραμορφωμένο πρόσωπο, ανακάμπτει χάρη στην αγάπη του διασώστη του.\nΥπάρχουν εικόνες που αξίζουν περισσότερο από χίλιες λέξεις και η περίπτωση του Φοίνιξ είναι πέρα από την απόδειξη. Όταν οι ήρωες που τον συντροφεύουν μοιράζονται τις φωτογραφίες τους στα κοινωνικά δίκτυα, οι χρήστες του Διαδικτύου έμειναν άφωνοι . Κανείς δεν μπορούσε να καταλάβει πώς ένα κουτάβι θα μπορούσε να φτάσει σε μια τέτοια κατάσταση.Ορισμένα σκυλιά σε αυτόν τον κόσμο δεν έχουν την ευκαιρία να έχουν ένα κρεβάτι, ένα πλούσιο γεύμα και μια οικογένεια που να τα αγαπά. Πολλοί καταλήγουν στους δρόμους για κάποιο λόγο, περιπλανιούνται άσκοπα, ψάχνουν φαγητό και προσπαθούν να επιβιώσουν στη δύσκολη ζωή.\nΜερικά έχουν καλή τύχη, διασώζονται και μεταφέρονται σε καταφύγια, όπου τους δίνεται η απαραίτητη φροντίδα και αργότερα βρίσκουν ένα σπίτι.\nΤα κουτάβια που είναι χαριτωμένα, μαλλιαρά ή έχουν ένα ειδικό χαρακτηριστικό υιοθετούνται γενικά πιο γρήγορα, αλλά όλα αξίζουν μια ευκαιρία στη ζωή.\nΈνα από αυτά τα κουτάβια είναι ο Φοίνιξ, ένας σκύλος διάσωσης που έχει διαφορετικό πρόσωπο από άλλα σκυλιά.\nΤο Skiatook Paws & Claws Animal Rescue είπε ότι το σκυλί βρέθηκε στους δρόμους του Collinsville, Οκλαχόμα, προσπαθώντας να βρει φαγητό. Προφανώς, ο Φοίνιξ ήταν στη φροντίδα κάποιου, αλλά αυτό το άτομο δεν το ήθελε και τον άφησε.\nΤο σκυλί μεταφέρθηκε στην Οικογενειακή Ιατρική κλινική (FAM) στο Owasso της Οκλαχόμα, που τον φροντίζει.\nΟ κτηνίατρος αξιολόγησε την κατάσταση του γρήγορα και ενημέρωσε σχετικά με την υγεία του σκύλου.\n«Διερευνούμε όλες τις πιθανές αιτίες της κατάστασης του Phoenix και διεξάγουμε εργαστηριακές εξετάσεις για να εντοπίσουμε τα αίτια της ασθένειας του δέρματος του. Τον λούζουν συχνά και παίρνει φάρμακα για να βελτιώσουν την υγεία του δέρματος του για να του παρέχουν ανακούφιση ».\nΜε την πρώτη ματιά, φαίνεται ότι ο Φοίνιξ είχε υποστεί μια σειρά κακομεταχείρισης, αλλά οι κτηνίατροι δεν εξετάζουν αυτή την υπόθεση, επειδή πιστεύουν ότι η κατάστασή του οφείλεται σε ασθένεια.\n«Μας έδωσαν στοιχεία για έναν προηγούμενο καλό Σαμαρείτη που έχει φωτογραφίες μιας εξέλιξης της επιδείνωσης του προσώπου του Φοίνιξ. Μπορεί να υπάρχει ιατρική κατάσταση που προκαλεί την παραμόρφωση του. Είναι σημαντικό να μην βγάζουμε αυτόματα κακόβουλα πράγματα. »\n«Τα άστεγα ζώα και η μη επαρκής φροντίδα, χωρίς καταφύγιο, φαγητό και νερό αντιμετωπίζουν τόσα πολλά προβλήματα. Ειδικά αν έχουν ένα υποκείμενο ιατρικό πρόβλημα. »\nΗ πιο πρόσφατη ενημέρωση σχετικά με την κατάσταση του Phoenix δείχνει ότι μεταφέρθηκε στο Κάνσας για να τον δουν δύο κτηνίατροι που ειδικεύονται σε δερματικές παθήσεις.\nΗ Dr. Karen Trainor και ο Δρ David Senter είναι ειδικοί κτηνίατροι υψηλής ειδίκευσης για την αντιμετώπιση των δερματικών παθήσεων που βρίσκονται στο Κάνσας.\nΑυτοί οι κτηνίατροι ήταν ήδη εξοικειωμένοι με το πρόβλημα του Phoenix, όταν διασώθηκε, ο οργανισμός FAM πήρε βιοψίες του δέρματος του και τις έστειλε στον Δρ. Trainor, ο οποίος είναι κτηνίατρος παθολογοανατόμος.\nΣτη συνέχεια πήγαν τον Φοίνιξ στην κλινική κτηνιατρικής δερματολογίας και αλλεργίας στο Overland Park, Κάνσας, όπου συναντήθηκε με τον Δρ. David Senter.\nΜε το όραμα αυτών των δύο ειδικών και το έργο των κτηνιάτρων FAM, ο Φοίνιξ βελτιώνεται σιγά σιγά.\nΜπορείτε να δείτε ότι έχει κερδίσει βάρος, το δέρμα του θεραπεύεται, τρέχει, γαβγίζει και παίζει γύρω από το καταφύγιο, κοιμάται ακόμα και στον καναπέ του.\nΤο γλυκό, ντροπαλό χαμόγελο του θα παραμείνει, αλλά οι μύες στο κεφάλι του δεν θα επιστρέψουν. Το ηλιακό φως θα κάνει το δέρμα του φλεγμένο, αλλά το πνεύμα του Φοίνικα είναι δυνατό.\nΟ σκύλος διαγνώστηκε με μια σπάνια αυτοάνοση ασθένεια, που ονομάζεται συστηματικός ερυθηματώδης λύκος (SLE), η ασθένεια αυτή διαγνώστηκε αφού απέκλεισαν άλλες ασθένειες.\nΔεδομένου ότι πρόκειται για αυτοάνοση ασθένεια, το σώμα του Φοίνιξ επιτίθεται, καθιστώντας τη θεραπεία πολύ περίπλοκη.\nΑλλά η ασθένεια ελέγχεται με επιτυχία χάρη στην αγάπη όλων όσων εμπλέκονται στην ανάκαμψη του.\nΤώρα ο Φοίνιξ φαίνεται να ανακάμπτει με εξαιρετικό τρόπο. Το Skiatook Paws & Claws Animal Rescue, ενημερώνει την εξέλιξη του σκύλου και δημοσιεύει τις φωτογραφίες και τα βίντεο της ανάκαμψης του.\nΗ γάτα με το τατουάζ στο σώμα της πήδηξε από το παράθυρο αυτοκινήτου για να ξεφύγει από τον ιδιοκτήτη της


Korallia 28 Ιουλίου 2013 - 12:37 π.μ.\nMaria Marini 28 Ιουλίου 2013 - 6:03 π.μ.\nUnknown 28 Ιουλίου 2013 - 7:14 π.μ.\nΤζίνα 28 Ιουλίου 2013 - 11:50 π.μ.\nUnknown 28 Ιουλίου 2013 - 2:18 μ.μ.\nNatalia 1 Οκτωβρίου 2013 - 1:31 μ.μ.\nUnknown 15 Απριλίου 2014 - 5:35 μ.μ.


agrafto.gr :: Μητσοτάκης για Αντετοκούνμπο: «Απίστευτος Γιάννης. Όλοι οι Έλληνες γιορτάζουν» (pic)\nΠΟΛΙΤΙΚΗ | Τετάρτη 21 Ιουλίου 2021 - 10:06\nΜητσοτάκης για Αντετοκούνμπο: «Απίστευτος Γιάννης. Όλοι οι Έλληνες γιορτάζουν» (pic)\nΟ Έλληνας πρωθυπουργός αποθέωσε τον σπουδαίο καλαθοσφαιριστή\nΜε τη φράση στα αγγλικά «Incredible Yannis! Greeks everywhere celebrate!», δηλαδή «ΑπίστευτοςΓιάννης! Οι Έλληνες παντού γιορτάζουν» πανηγύρισε την νίκη του Γιάννη Αντετοκούνμπο και των Μπακς ο Κυριάκος Μητσοτάκης.\nΜε ανάρτησή του στο Twitter o πρωθυπουργός έστειλε το δικό του «μπράβο» στον πρωταθλητή του NBA, δημοσιεύοντας παράλληλα μια φωτογραφία του σούπερ σταρ των Μπακς από στιγμιότυπο του αγώνα.\n«Απίστευτος Γιάννης. Όλοι οι Έλληνες γιορτάζουν», έγραψε ο Κυριάκος Μητσοτάκης για την νίκη των Μπακς και τη μυθική εμφάνιση του Έλληνα αθλητή.


Πέθανε ο 35χρονος Βρετανός που ξυλοκοπήθηκε στον Λαγανά - Το βίντεο που οδήγησε στους δράστες | altsantiri\nΔημοσιεύθηκε στις 1-06-2019 - 10:05πμ\nΔεν κατάφερε, τελικά, να κρατηθεί στη ζωή ο 35χρονος Βρετανός, που έπεσε θύμα ξυλοδαρμού στον Λαγανά Ζακύνθου. Νοσηλεύτηκε μία εβδομάδα στο Αττικό, όπου και άφησε την τελευταία του πνοή. Οι γονείς του βρήκαν τη δύναμη να δωρίσουν τα όργανά του, για να σωθούν ανθρώπινες ζωές. Βίντεο από τον ξυλοδαρμό του άτυχου άνδρα από ομοεθνείς του έφερε στη δημοσιότητα το OPEN TV και είναι αυτό μέσω του οποίου συνελήφθησαν οι δράστες.\nΝα θυμίσουμε ότι ο θανάσιμος τραυματισμός του 35χρονου έγινε σε γνωστό μπαρ του Λαγανά, όπου βρέθηκαν άλλοι δύο Βρετανοί θαμώνες. Για άγνωστη μέχρι στιγμής αιτία, οι δύο Βρετανοί κινήθηκαν προς το θύμα απειλητικά, τον έσπρωξαν και βγήκαν εκτός μαγαζιού.\nΑκολούθησε ξυλοδαρμός στον δρόμο, με το θύμα αρχικά να δέχεται γροθιές. Ο 35χρονος μετά την πτώση του χτύπησε στην πίσω πλευρά του κεφαλιού στο πεζοδρόμιο, με αποτέλεσμα να υποστεί κρανιοεγκεφαλικές κακώσεις. Ο άτυχος άνδρας οδηγήθηκε με ασθενοφόρο στο Γενικό Νοσοκομείο Ζακύνθου και ακολούθησε η διακομιδή του σε νοσοκομείο των Αθηνών.\nΣημειώνεται ότι ο άτυχος άντρας ήταν πατέρας δύο παιδιών και ήρθε έρθει στο νησί μας για τον γάμο ενός φίλου του. Σε βάρος των δύο συλληφθέντων σχηματίστηκε, από το αστυνομικό τμήμα Ζακύνθου, δικογραφία για πρόκληση βαριάς σωματικής βλάβης κατά συναυτουργία και οδηγούνται στον εισαγγελέα Πλημμελειοδικών του νησιού.\nΤο βίαιο περιστατικό καταγράφηκε σε βίντεο από περαστικό. Αυτό δημοσιοποίησε το OPEN TV. Αυτό το βίντεο συνέβαλε και στη σύλληψη των δύο Βρετανών. Σύμφωνα με το ρεπορτάζ, οι δύο νεαροί που χτύπησαν τον συμπατριώτης του έφυγαν από το σημείο, αλλά ο περαστικός που είχε καταγράψει με βίντεο το παρέδωσε στην Αστυνομία Ζακύνθου, όπου μετά από λίγη ώρα εντόπισε και συνέλαβε τους δύο άντρες.\nΔείτε το σχετικό θέμα από το δελτίο Ειδήσεων του OPEN TV:


Το Ταξίδι ενός πολίτη-δημοσιογράφου μέσα στα ερείπια των αεροπορικών βομβαρδισμών του Χαλεπίου · Global Voices στα Ελληνικά\nΜεταφράστηκε 07/05/2016 9:00 GMT\nΟ Rami Jarrah, ένας Σύριος πολιτικός ακτιβιστής και εκτελών χρέη δημοσιογράφου. Φωτογραφία: Rami Jarrah\nΑυτό το άρθρο είναι από την Joyce Hackel για το The World και αρχικά δημοσιεύτηκε στο PRI.org στις 2 Δεκεμβρίου 2015. Αναδημοσιεύεται εδώ βάσει συμφωνίας διαμοιρασμού περιεχομένου.\nΟ Rami Jarrah είναι μία σπάνια φωνή στην κατεστραμμένη από τον πόλεμο συριακή πόλη του Χαλεπίου.\nΕίναι ένας Σύριος πολίτης-δημοσιογράφος, που καταγράφει το πολιτικό κόστος των αεροπορικών επιδρομών. Συχνά, αυτό σημαίνει ότι θα σπεύσει αμέσως μετά από μία βομβιστική επίθεση, όπως έκανε τις προάλλες, όταν συνάντησε ένα πανικόβλητο πατέρα, που έψαχνε μανιωδώς για τους αγαπημένους του.\n“Έλεγε, ‘Που είναι ο γιος μου, που είναι τα παιδιά μου, ο γιος μου ο Χασάν;'” λέει ο Jarrah, από το πρόγραμμα πολιτών-δημοσιογράφων ANA Press.\nΟι παρευρισμόμενοι όπως ο Jarrah κατάλαβαν ότι τα παιδιά του άντρα και η γυναίκα του είχαν χαθεί κατά την διάρκεια της ρωσικής αεροπορικής επιδρομής.\n“Ο άνθρωπος συνεχώς φώναζε, ‘Το ISIS δεν είναι εδώ! Γιατί μας συμβαίνει αυτό;’ πρόσθεσε ο Jarrah. “Άρπαξε τον άλλο του γιο, και τον κούναγε τριγύρω, λέγοντας, ‘Θέλετε να σκοτώσετε κι αυτόν;'”\nΟ Jarrah είναι Βρετανο-Σύριος. Έφυγε από την Δαμασκό το 2011, και πήγε πρώτα στην Αίγυπτο και μετά στην Τουρκία. Τώρα στο Χαλέπι, δημοσιεύει ιστορίες των κατοίκων.\n“Είναι άνθρωποι. Αναπνέουν όπως εμείς, αγαπούν όπως εμείς. Κάποια μέρα θα θέλουν να κάνουν κάτι παρόμοιο με αυτό που κάνετε κι εσείς,” λέει.\nΟ Jarrah σπεύδει να παραδεχτεί ότι δεν είναι αμερόληπτος παρατηρητής.\n“Για να είμαι απολύτως ειλικρινής, η δημοσιογραφία στην κατάστασή μου είναι για χάρη του ακτιβισμού,” λέει. “Ως ακτιβιστής δημοσιογράφος, αυτό που έχω ως στόχο είναι να δημιουργήσω βασικά την αντίθεση στις πληροφορίες που ενισχύονται από το Συριακό καθεστώς και τους ομολόγους του.”\nΔεν υπάρχουν ξένοι δημοσιογράφοι στο Χαλέπι, και ο Jarrah δεν θεωρεί δεδομένη την ασφάλειά του.\n“Είναι κάτι το ανησυχητικό. Το Ισλαμικό Κράτος έχει κρυμμένα κύτταρα. Ήδη δεν με συμπαθούν,” σημειώνει. “Έχουμε έναν δημοσιογράφο που εργάζεται για μας, που απήχθη, αυτό συνέβη τον Οκτώβριο του 2013, και δεν τον έχουμε δει από τότε.“\nΠαραδέχεται ότι ο χρόνος που περνά στο Χαλέπι μπορεί να τον αλλάξει.\n“Δεν είμαι πιστός καθόλου. Ωστόσο καταλαβαίνω γιατί οι άνθρωποι θέλουν σε αυτές τις καταστάσεις κάτι στο οποίο να πιστεύουν,” λέει. “Κάποιος με ρώταγε τις προάλλες, ‘Υπάρχουν καταφύγια στο Χαλέπι και οι άνθρωποι τα χρησιμοποιούν;’ Ήταν μια ερευνητική ομάδα. Και απάντησα, ‘Λοιπόν, αν υπήρχαν χιλιάδες καταφύγια, ας πούμε ένα καταφύγιο κάτω από κάθε κτίριο, δεν νομίζω ότι οι άνθρωποι θα πήγαιναν εκεί.” Επειδή αυτός ο πόλεμος συνεχίζεται για αρκετό καιρό ώστε οι άνθρωποι να συνηθίσουν την κατάσταση,” λέει, προσθέτοντας “Ανησυχώ ότι θα συνηθίσουν να βλέπουν την αιματοχυσία. Ανησυχώ γι’ αυτό.“


Τα αντιφλεγμονώδη εμποδίζουν την ανάπτυξη των μυών; | Σώμα & Υγεία\n1 Σεπτεμβρίου 2017 , Από: Ευαγγελία Κουκάκη\nΣύμφωνα με μελέτη από το Ινστιτούτο Karolinska της Στοκχόλμης, τα αντιφλεγμονώδη φαίνεται να μειώνουν την ανάπτυξη των μυών από την άσκηση. Επομένως μήπως την επόμενη φορά που φεύγεις ή γυρίζεις από το γυμναστήριο να αντιμετωπίσεις του πόνους αλλιώς;\nΑυτή η μελέτη έλεγξε την υπόθεση ότι υψηλές δόσεις αντιφλεγμονωδών φαρμάκων (ΜΣΑΦ) μειώνει την προσαρμοστική ανταπόκριση των μυών στην άσκηση σε σχέση με τις χαμηλές δόσεις. Για το σκοπό αυτό μελέτησαν νέους άντρες και γυναίκες οι οποίοι ακολούθησαν πρόγραμμα ενδυνάμωσης (όγκου) για 8 εβδομάδες και σύγκριναν την αύξηση της μυϊκής μάζας μεταξύ ατόμων που έπαιρναν ιβουπροφαίνη (ανήκει στα ΜΣΑΦ) και ατόμων που έπαιρναν ασπιρίνη.\nΤα αποτελέσματα ήταν ξεκάθαρα\nΟι μέγιστες δόσεις των ΜΣΑΦ τα οποία μπορεί να τα προμηθευτεί ο καθένας από το φαρμακείο χωρίς ειδική συνταγή, εξασθενούν την δύναμη και και την επιθυμητή υπερτροφική προσαρμογή των μυών στην άσκηση σε νέους ενήλικες. Για αυτό όσοι κάνουν άσκηση και επιθυμούν την αύξηση της μυϊκής μάζας και δύναμης καλό είναι να αποφεύγουν την υπερβολική πρόσληψη αντιφλεγμονωδών φαρμάκων.\nΚι άμα πονάω;\nΕίναι συχνό για τους αθλητές να εμφανίζουν μυοσκελετικούς πόνος λόγω της εξεσημασμένης καταπόνησης ορισμένων σημείων του σώματος. Αν και για τα ΜΣΑΦ είναι υπό προϋποθέσεις μια επιλογή, δεν είναι απαραίτητα η λύση. Πάντα ξεκινάμε από τις πιο “ελαφριές” δραστικές ουσίες, πχ παρακεταμόλη (Depon, Panadol κλπ). Αναλόγως της εντόπισης, της αιτιολογίας και των ειδικών χαρακτηριστικών του πόνου μπορούμε να βροούμε μικρά κολπάκια που μπορεί να φανούν σωτήρια, όπως κρύα ή θερμά επιθέματα ή συγκεκριμένες ασκήσεις. Επίσης η ανάπαυση για ένα σύντομο χρονικό διάστημα είναι συνήθως χρήσιμη. Σε περίπτωση που ο πόνος δεν υποχωρεί η συμβουλή ενός ιατρού ανάλογα με την περίπτωση είναι αναγκαία.\nHigh-doses of anti-inflammatory drugs compromise muscle strength and hypertrophic adaptations to resistance training in young adults Lilja M et al. Acta Physiologica 21 August 2017


Αφροδίσιο Ορος: Τα ξεχασμένα χωριά του «111» – Kalavrytapress\nΑφροδίσιο Ορος: Τα ξεχασμένα χωριά του «111»\n00:36, 24 Απρίλιος 201600:36, 24 Απρίλιος 2016\tΟ Παλιός Πάος ή Σκούπι και η εκκλησία του Αϊ-Γιάννη\nΦωτογραφία: Θοδωρής Αθανασιάδης, www.viewsofgreece.gr\n«E πατριώτες! Ελάτε από εδώ να σας τρατάρουμε ένα τσίπουρο. Δεν περνάνε συχνά ξένοι από τον τόπο μας». Δεν θέλαμε και πολύ. Εδώ και ώρα σεργιανούσαμε στα χορταριασμένα καλντερίμια, διαβαίναμε αυλόπορτες και πλατείες χωρίς να συναντήσουμε ψυχή. Μετά τις πρώτες απαραίτητες συστάσεις, μοιραία η κουβέντα στράφηκε γύρω απ’ το χωριό.\n«…Ρήμαξε το χωριό μας παιδιά! Κάποτε το σχολείο ήταν γεμάτο μαθητές. Τις Kυριακάδες στην πλατεία γινόταν το αδιαχώρητο. Να γέλια, κεράσματα, κουβεντολόι, μικροκαβγάδες… ζωντάνια! Οι πλαγιές ολόγυρα βούιζαν από τα κυπροκούδουνα. Πάνω από 20.000 γιδοπρόβατα ροβολούσαν στα βοσκοτόπια του Αφροδίσιου. Το τυρί και το γάλα τους ήταν περιζήτητα. Ούτε που μπορούσαμε τότε να φανταστούμε τι θα γινόταν. Ηρθε ο πόλεμος, η Κατοχή, τα παιδιά μας βγήκαν στα βουνά. O Εμφύλιος μας ρήμαξε, η μετανάστευση μας τσάκισε. Στα σπιτικά, οι νοικοκυραίοι, ο ένας μετά τον άλλον μαντάλωναν τα πορτοπαράθυρα και τραβούσαν για Γερμανία, Βέλγιο, Καναδά… Οσοι απέμειναν προτίμησαν τη σιγουριά του δρόμου και κατέβηκαν στον Νέο Πάο, κάτω στον «111», κι όχι μόνο από το Βεσίνι, μα κι απ’ το Σκούπι, το Δεχούνι, τον Πάο, τις Σειρές και τ’ άλλα γειτονικά χωριά…»\nΟ «111» στο ύψος της Χελωνοσπηλιάς\nΑφού έχουμε αφήσει πίσω τον εθνικό δρόμο Τρίπολης-Κορίνθου,ακολουθούμε τις ταμπέλες για Λεβίδι-Βυτίνα. Περνάμε το Λεβίδι και στον κόμβο της Βλαχέρνας στρίβουμε δεξιά για Πάτρα (αριστερά ο δρόμος τραβά για Βυτίνα, Πύργο). Ακολουθούν αρκετές στροφές που συντονίζονται με την κοίτη του Λάδωνα ποταμού μέσα σε οργιώδη βλάστηση. Περνάμε τις διασταυρώσεις για Δάρα, Κλειτορία, Πεύκο και Δάφνη και συνεχίζουμε λίγο ακόμη έως το χωριό Νέος Πάος το οποίο βρίσκεται πάνω στον οδικό άξονα. Διοικητικά η περιοχή υπάγεται στην Αχαΐα, όμως ουσιαστικά βρισκόμαστε στα όρια των Νομών Αχαΐας, Αρκαδίας Ηλείας.\nΟ ναός του Αγίου Πέτρου κάτω από την κορφή του Αφροδίσιου Ορους, πλάι στα ερείπια του ναού της Ερικύνης Αφροδίτης\nΟ τόπος μοιάζει να πολιορκείται από τους ορεινούς όγκους του Αφροδίσιου όρους (νότια) και των παραφυάδων του Χελμού (βόρεια). Οι κορφές που ορθώνονται ολόγυρα μπορεί να μην ξεπερνούν σε ύψος τα 1.500-1.600 μέτρα, ωστόσο δείχνουν εντυπωσιακές με τις αλλεπάλληλες επάλξεις τους.\nΑναμφίβολα πρόκειται για ένα από τα πιο δυσπρόσιτα τοπία της Αρκαδικής γης με αρχιτεκτονικό ωστόσο ενδιαφέρον που κρύβεται στη νοσταλγική ατμόσφαιρα των παραδοσιακών οικισμών. Τον τόπο διατρέχουν οι ορεινοί ποταμοί Σειραίος (παραπόταμος του Ερύμανθου) και Πάος (παραπόταμος του Λάδωνα). Από το Νέο Πάο, που απέχει 220 χιλιόμετρα από την Αθήνα, 65 από την Τρίπολη και 95 από την Πάτρα θα σταθούμε και θα επιχειρήσουμε σύντομες εξορμήσεις προς Βορρά και Νότο.\nΔάφνη, παλιά λεγόταν Στρέζοβα και ήταν φημισμένο κεφαλοχώρι\nΚαι εδώ τα σημάδια της εγκατάλειψης είναι φανερά. Ο ορεινός οικισμός, κτισμένος εξ ολόκληρου από άσπρη πέτρα, σήμερα έρημος, δέχεται τους λιγοστούς επισκέπτες αναπολώντας το παρελθόν. Οι τελευταίοι κάτοικοι έφυγαν από εδώ στα μέσα της δεκαετίας του ’70. Με το πέρασμα των εποχών τα παλιότερα σπίτια κατέρρευσαν από τη διάβρωση.\nΤο 1978 με Προεδρικό Διάταγμα το Βεσίνι χαρακτηρίσθηκε «Παραδοσιακός Οικισμός». Δεν είναι λίγοι οι κάτοικοι που ζουν πλέον είτε στον Νέο Πάο είτε στα μεγάλα αστικά κέντρα της Πελοποννήσου και έρχονται εδώ για να φροντίσουν τα σπιτικά τους, να τα προετοιμάσουν για τον χειμώνα και έπειτα να επιστρέψουν ξανά στη σιγουριά της πόλης.\nΣτο σαγματοποιείο του κυρίου Βασίλη στη Δάφνη\nΑπό τις όχθες του Λάδωνα στο γεφύρι της Κυράς\nΟ Νέος Πάος και ο δρόμος Τριπόλεως – Πατρών (111), στο βάθος του κάδρου διακρίνεται το χωριό του Παλιού Πάου\nΤο χωριό Δάφνη με 600 μόνιμους κατοίκους είναι το αδιαμφισβήτητο κεφαλοχώρι της περιοχής και ανέκαθεν θεωρούνταν το εμπορικό και διοικητικό κέντρο των παραποτάμιων χωρών του Λάδωνα. Μέχρι το 1928 ονομαζόταν Στρέζοβα και ήταν έδρα των Φράγκων αρχόντων. Τελευταία, μετά τη δημιουργία της τεχνητής λίμνης του Λάδωνα, οι δυνατότητες που πρόσφερε ο ποταμός για υπαίθριες δραστηριότητες, χάρισαν στη Δάφνη τη φήμη δημοφιλούς ορεινού προορισμού για όσους αγαπούν τα εναλλακτικά σπορ όπως το rafting, το kayak, το mountain bike (ορεινή ποδηλασία) στις πανέμορφες παραποτάμιες διαδρομές. Στην εύκολα προσβάσιμη κοίτη του ποταμού έχουν δημιουργηθεί εγκαταστάσεις για τις παραπάνω δραστηριότητες (Πληροφορίες www.ecoaction.gr ).\nΒέβαια, τώρα την άνοιξη, όταν έχουν προηγηθεί έντονες βροχοπτώσεις και το ποτάμι έχει κατακλύσει με νερό τον ταμιευτήρα της λίμνης, το γεφύρι μοιάζει να πνίγεται καθώς βουλιάζει στα θολά νερά. Το καλοκαίρι όμως θα δείτε όλη του την κορμοστασιά μήκους 55 μέτρων, με τα πέντε καλοδιατηρημένα τόξα του να έχει αναδυθεί από τον λασπωμένο βυθό.\nΤο γεφύρι της «Κυράς» χρονολογείται τον 13ο αιώνα. Κάποτε ήταν πολυσύχναστο αφού διευκόλυνε την επικοινωνία μεταξύ Βόρειας και Κεντρικής Πελοποννήσου, ενώ επί Φραγκοκρατίας συνέδεε τη Στρέζοβα (Δάφνη) με την Κερπινή.\nΗ αρχαία Ψωφίδα\nΤο φρουριακής μορφής μοναστήρι της Παναγιάς είναι κτισμένο στη θέση της αρχαίας Ψωφίδας\nΗ ιστορία της αρχαίας αυτής πόλης χάνεται πίσω στα χρόνια των Πελασγών. Ως πρώτος αποικιστής παρουσιάζεται ο μυθικός Ερύμανθος. Στη συνέχεια εμφανίζεται ως μία από τις σημαντικότερες πόλεις των Αρκάδων, ενώ αργότερα καταλαμβάνεται από τους Αχαιούς.\nΟι φιλήσυχοι κάτοικοί της ζούσαν από το κυνήγι, την κτηνοτροφία και τη γεωργία, ενώ πρώτιστη απασχόλησή τους είχαν την καλλιέργεια, αλλά και την εμπορεία του θαυματουργού φαρμακευτικού βοτάνου «πανάκεια», από το οποίο πήρε το όνομά της η κόρη του Ασκληπιού. Κατά πάσα πιθανότητα σε αυτήν την περιοχή αναφέρεται το κυνήγι του Ερυμάνθιου κάπρου που ήταν τέταρτος άθλος του Ηρακλή.\nΗ κοίτη του ποταμού Λάδωνα κάτω από το χωριό Δάφνη\nΗ πλούσια και ισχυρή αρχαία πόλη-κράτος έκοβε δικό της νόμισμα. Ηταν μέλος της Αχαϊκής Συμπολιτείας και πέρασε σε παρακμή όταν ο ελλαδικός χώρος κατακλύστηκε από τους Ρωμαίους. Το τελειωτικό χτύπημα ήρθε το 396 μ.Χ. όταν η Ψωφίδα εκθεμελιώθηκε μαζί με τις περισσότερες ιστορικές πολιτείες του Μοριά από τους Γότθους του φοβερού και τρομερού Αλάριχου.\nΤα υπόλοιπα τα ανάλαβε ο πανδαμάτωρ χρόνος. Σήμερα, εκτός από ένα μικρό μέρος των κυκλώπειων τειχών, δεν είναι και πολλά πράγματα ευδιάκριτα. Σε μικρή απόσταση από τον αρχαιολογικό χώρο συναντάμε το φρουριακής μορφής μοναστήρι της Παναγίας (1817) όπου στον περίβολο του υπάρχουν τμήματα αρχαίων στηλών και κιονόκρανα.\nΤο φράγμα του Λάδωνα\nΦτάνοντας σε ύψος 1.350 μέτρων και καθώς δρασκελίζουμε το διάσελο «Νεραϊδοράχη», αποκαλύπτεται προς Δυσμάς η ανυπέρβλητη θέα. Ολη σχεδόν η Αχαΐα και η Ηλεία ποζάρουν κάτω από τα πόδια μας. Εδώ βρίσκεται το εκκλησάκι του Αγίου Πέτρου, μα και τα απομεινάρια απ’ τους κίονες του φημισμένου αρχαίου ιερού της Ερυκίνης Αφροδίτης (7ος π.Χ. αι.).\nΣτη συνέχεια ο δρόμος περνά από την Αχαΐα στην Αρκαδία κατηφορίζοντας με συνεχή φιδογυρίσματα, μέχρι να επανέλθει σε ήρεμη πορεία πριν από το χωριό Κοντοβάζαινα. Για τους «αχόρταγους» ένα νέο πεδίο περιπέτειας και περιηγήσεων ανοίγεται διάπλατο προς τα όμορφα χωριά της Γορτυνίας, τη Δήμητρα, το Βελιμάχι, τη Βάχλια και τα Τρόπαια.\nΔάφνη: «Πέτρινες Κατοικίες Λάδωνας» στις όχθες του Λάδωνα και «Δασικός Ξενώνας Δάφνης» (210 3317866 & 6978996950). Mέσα στο χωριό, ξενοδοχείο «Δήμητρα», (26920 71124) και ξενοδοχείο «Η Δάφνη» (26920 71217).\nΠεύκο: Πάνω στον «111» στο 67ο χλμ Οδού Τριπόλης – Πάτρας, επιπλωμένα διαμερίσματα «Πεύκο» (26920 71105).\nΔάρα: Το χωριό απέχει 2 χλμ. από την «111» και 26 χλμ. από Νέο Πάο, εδώ θα βρείτε το παραδοσιακό κατάλυμα «Αρχοντικό Κορδοπάτη» (2710 23487 & 27960 41275).\nΣτο χωριό Δάφνη θα βρείτε τις ψησταριές «Φερλές» (26920 71444, «Τζόλας» (26920 71401) και χασαποταβέρνα «Μωριάς» (26920 71727). Στις όχθες του Λάδωνα στις εγκαταστάσεις του καγιάκ σε υπέροχη εξοχική τοποθεσία υπάρχει εστιατόριο.\nΛΥΚΟΥΡΙΑ: Πρακτικό Συνεδρίασης (13/01/2017) Τοπικού Συμβουλίου\n09:32, 20 Ιανουάριος 201723:47, 19 Ιανουάριος 2017 Πρακτικό Συνεδρίασης (13/01/2017) Τοπικού Συμβουλίου Λυκούριας Μετά από πρόσκληση του προέδρου, συνεδρίασε το τοπικό συμβούλιο της κοινότητας Λυκούριας στις...\t+\nΜε κρύο και βροχή η Εκδήλωση της Χελωνοσπηλιάς καλά κρατεί!(ΦΩΤΟ)\n23:06, 17 Μάρτιος 201600:43, 18 Μάρτιος 2016 Τι και εάν έκανε κρύο, τι και εάν ο καιρός ήταν βροχερός και φέτος η εκδήλωση της Χελωνοσπηλιάς έλαβε...\t+\nΣύλλογος Κλειτορίων Αττικής «Αγιος Δημήτριος» ΤΟ ΗΜΕΡΟΛΟΓΙΟ ΜΑΣ !\n08:20, 30 Ιανουάριος 201700:24, 30 Ιανουάριος 2017 Αγαπητοί συμπατριώτες και φίλοι, Με μεγάλη χαρά και ικανοποίηση σας γνωστοποιούμε ότι κυκλοφορεί και διατίθεται ΗΜΕΡΟΛΟΓΙΟ για το 2017...\t+\nΤριπόταμα: Τέλος και για φέτος η Εμπορο-Ζωοπανήγυρις των Τριποτάμων.\n17:06, 3 Σεπτέμβριος 201617:07, 3 Σεπτέμβριος 2016 Τέλος και για φέτος η Εμπορο-Ζωοπανήγυρις των Τριποτάμων. Παρ’ όλες τις καιρικές συνθήκες ,πήγε πολύ καλά ! +\nΚοπή πρωτοχρονιάτικης πίτας πολιτιστικού συλλόγου Λαπαθειωτών\n00:02, 31 Ιανουάριος 201700:15, 31 Ιανουάριος 2017 Κοπή πρωτοχρονιάτικης πίτας πολιτιστικού συλλόγου Λαπαθειωτών ΣΤΗΝ ΚΟΠΗ ΤΗΣ ΠΡΩΤΟΧΡΟΝΙΑΤΙΚΗΣ ΠΙΤΑΣ ΛΑΠΑΤΑΣ ΚΥΡΙΑΚΗ 29 ΙΑΝΟΥΑΡΙΟΥ Με τις καλύτερες ευχές...\t+\n21:37, 18 Απρίλιος 201620:55, 28 Οκτώβριος 2016 Σε μιά από τις πολλές φιλικές μας συναντήσεις με τον Πάνο Θεοδώνη που ζει μόνιμα στη Θεσσαλονίκη, αφήσαμε για...\t+\nΣήμερα 5-2-2017 οι Τουρλαδαίοι έκοψαν την Πρωτοχρονιάτικη Πίτα τους\n18:10, 5 Φεβρουάριος 201718:15, 5 Φεβρουάριος 2017 Σήμερα 5-2-2017 οι Τουρλαδαίοι έκοψαν την Πρωτοχρονιάτικη Πίτα του Συλλόγου. Τουρλαδαίοι και πολλοί φίλοι του Χωριού, μας τίμησαν με...\t+\nΠΛΑΝΗΤΕΡΟΥ: ετήσιος χορός ΚΥΡΙΑΚΗ 6 ΜΑΡΤΙΟΥ,\n23:52, 1 Μάρτιος 201623:53, 1 Μάρτιος 2016 Το Δ.Σ της ΕΝΩΣΗΣ ΑΠΟΔΗΜΩΝ ΠΛΑΝΗΤΕΡΙΩΤΩΝ προσκαλεί τους συμπατριώτες και φίλους του συλλόγου μας στον ετήσιο χορό,που θα γίνει...\tΠιο διαβασμένα\nΚΛΕΙΤΟΡΙΑ: Τέλος εποχής για την Εθνική Τράπεζα Κλειτορίας\tΣυνελήφθη 60χρονος στην Κλειτορία για καλλιέργεια ναρκωτικών\tΚΛΕΙΤΟΡΙΑ: Επιτυχία του Αστυνομικού τμήματος Κλειτορίας. Συνελήφθει 60χρονος που Καλλιεργούσε χασισόδενδρα στην Δάφνη\tΚΛΕΙΤΟΡΙΑ: Αναβαθμίζει ο Δήμος Καλαβρύτων το τηλεοπτικό σήμα για τα χωριά της Κλειτορίας\tΚΛΕΙΤΟΡΙΑ: Εργασίες ασφαλτόστρωσης από τον Δήμο Καλαβρύτων στη Δ.Ε Κλειτορίας.\tΡοή ΕιδήσεωνΠραγματοποίηση ενημερωτικής ημερίδας στην Πάτρα, με θέμα : « Ψυχική και Σωματική Υγεία εργαζομένων σε Σωφρονιστικά Καταστήματα »14:09, 27 Απρίλιος 2017ΔΑΦΝΗ: Ελεύθερος αφέθηκε ο συλληφθείς για καλλιέργεια κάνναβης.13:35, 27 Απρίλιος 2017ΜΑΝΕΣΙ: Με λαμπρότητα ο εορτασμός του Αγίου Γεωργίου στο Μάνεσι Καλαβρύτων12:59, 27 Απρίλιος 2017Τα Καλάβρυτα, στο τηλεοπτικό Σπoτ, της Έκθεσης «ΕΛΛΑΔΟΣ ΓΕΥΣΗ» Δείτε το video11:15, 27 Απρίλιος 2017Φεστιβάλ ανάδειξης και προβολής της Αχαΐας (Achaia FEST 2017) 11 έως τις 15 Μαΐου.11:05, 27 Απρίλιος 2017Χρήσιμα και ΧρηστικάΒρείτε το φθηνότερο πρατήριο καυσίμων\nΑρθρογράφοι\tΑγγ. Τσιγκρής (102)Φανή Ζουροπούλου (18)Δημ. Σταθακόπουλος (14)Δημήτριος Κούκουρας (11)Αθηνά Τραχήλη (11)Αθανάσιος Νταβλούρος (11)Θεόδωρος Παπαδόπουλος (8)Ηρακλής Ρούπας (6)Αθανάσιος Χρονόπουλος (6)Θεόδωρος Θανόπουλος (6)Κων. Κατσιάρης (5)Βασίλης Αποστολόπουλος (4)Γεώργιος Καραχάλιος (4)Γεωργ. Παπαδημητρόπουλος (4)Χρ. Φωτεινόπουλος (3)Ευθ. Βαζαίος (2)Γεωργεία Μπούτσικα (2)ΓΕΩΡΓΙΟΣ Β. ΓΚΛΑΒΑΣ (2)Πάνος Τσαπάρας (2)Γιώργος Βαθιώτης (1)Γεωργ. Λαζούρας (1)


Magic De Spell, Σ. – Spot Beng Digital Services\nΗ αρίθμηση των σελίδων ξεκινάει από την σελίδα των περιεχομένων και συνεχίζεται έως και τα παραρτήματα. If you loved this short article and you would like to obtain additional facts regarding διπλωματικη εργασια kindly check out our own web-site. Το Πρακτικό Αξιολόγησης Πτυχιακής Εργασίας που συντάσσει η επιτροπή εξέτασης προσκομίζονται στη Γραμματεία του Τμήματος. Δεν μπορείτε να χειριστείτε το έργο της εργασίας και πρέπει να προσλάβετε μια επαγγελματική εταιρεία για να την παραδώσει.\nΟι φοιτητές υποβάλλουν αίτηση εκπόνησης πτυχιακής εργασίας η οποία περιλαμβάνει το τίτλο και μια συνοπτική περιγραφή. Η αρίθμηση των πινάκων πρέπει να είναι συνεχής (π. χ. Πίνακας 1, Πίνακας 2 κ. τ. λ. ). Πανομοιότυπος τρόπος αρίθμησης εφαρμόζεται και για τα διαγράμματα, τα γραφήματα και για τις εικόνες (εφόσον υπάρχουν).\nΣτην ΠΕ κρίνεται τόσο η τήρηση των διαδικασιών και η εφαρμογή κανόνων όσο και οι απόψεις του συγγραφέα. Συνδέσει τα αποτελέσματα με την υπάρχουσα βιβλιογραφία, καταλήγοντας σε συγκεκριμένα συμπεράσματα και προτάσεις. Ο υπεύθυνος του εξωτερικού φορέα μπορεί να συμμετέχει στην εξέταση της εργασίας, ως τρίτο μέλος της επιτροπής εξέτασης.


Viosimi.gr - Ισχυρές οι ενδείξεις για νερό στον Άρη\nBack You are here: Αρχική ΠΕΡΙΒΑΛΛΟΝ Ισχυρές οι ενδείξεις για νερό στον Άρη\nΙσχυρές οι ενδείξεις για νερό στον Άρη\nΠαγκόσμια αίσθηση από την ανακοίνωση μιας συγκλονιστικής είδησης που αφορα στον πλανήτη Άρη: ο πλανήτης αυτός όχι μόνο έχει νερό σε μορφή πάγου, αλλά και ρυάκια αλμυρού νερού, τουλάχιστον στη διάρκεια του καλοκαιριού. Την αποκάλυψη έκανε η αμερικανική Εθνική Υπηρεσία Αεροναυπηγικής και Διαστήματος (NASA).\nΣύμφωνα με τους Αμερικανούς και Γάλλους επιστήμονες μπορούν να θεωρηθούν ισχυρές οι ενδείξεις ότι νερό κυλά από κάποιες πλαγιές του κόκκινου πλανήτη.\nΌπως εξηγούν, στενές ραβδώσεις στο έδαφος του πλανήτη μεγαλώνουν στη διάρκεια των θερμών μηνών στην Άρη και συρρικνώνονται τον υπόλοιπο χρόνο. Τα μικρά ρυάκια αφήνουν σκούρα σημάδια στο έδαφος του Άρη, προτού ξεραθούν το φθινόπωρο, καθώς η θερμοκρασία πέφτει.\nΟι επιστήμονες δεν είναι βέβαιοι από πού προέρχεται το νερό. Ίσως η πηγή του είναι υπόγειοι πάγοι, αλμυροί υδροφόροι ορίζοντες ή προϊόν συμπύκνωσης υδρατμών της αραιής αρειανής ατμόσφαιρας. Εξηγούν πάντως ότι το φαινόμενο να ρέει νερό στις χαμηλές θερμοκρασίες που επικρατούν στον Άρη έχει επιστημονική εξήγηση διότι το αλάτι στο νερό περιορίζει το πάγωμα των υδάτων και μπορεί να λιώσει και τον πάγο.\nΟι Αμερικανοί αστρονόμοι και αστροφυσικοί τονίζουν ότι αυτή η ανακάλυψη μπορεί να σημαίνει πολύ περισσότερα πράγματα. Πλέον η έρευνά τους κατευθύνεται στην προσπάθεια να διερευνηθεί το ενδεχόμενο ύπαρξης μικροσκοπικής ζωής στον όχι και τόσο μακρινό για μας πλανήτη, η οποία αμεσα συνδεέται με την ύπαρξη του νερού.


Γιορτή ΚΕΘΕΑ στη Σπερχογεία - ΕΛΕΥΘΕΡΙΑ Online\nΤο ΚΕΘΕΑ "Κύτταρο-Οξυγόνο" λειτουργεί 10 χρόνια στην Καλαμάτα και σήμερα τα μέλη του διοργανώνουν γιορτή στη θεραπευτική κοινότητα στη Σπερχογεία. Μαζί θα γιορτάσουν και την πορεία έως εδώ 7 μελών του προγράμματος, που βρίσκονται μόλις ένα βήμα πριν ολοκληρώσουν το στάδιο επανένταξης και μπουν στη φάση της μεταπαρακολούθησης. Δηλαδή, στην τελευταία φάση που τους κρατάει συνδεδεμένους με το πρόγραμμα πριν αποφοιτήσουν του χρόνου τέτοιο καιρό, εφόσον βέβαια πληρούν τα κριτήρια.\nΟπως εξηγεί η υπεύθυνη του ΚΕΘΕΑ “Κύτταρο-Οξυγόνο” Ιωάννα Τσουράπα, αυτά τα 7 μέλη ολοκλήρωσαν τη φάση θεραπείας μέσα στην κοινότητα, όπως και το στάδιο της κοινωνικής επανένταξης, και θα περάσει ένας ακόμα χρόνος (η τελική φάση της μεταπαρακολούθησης) με αραιές συναντήσεις, για τη σταθεροποίηση και ένταξή τους στις σημερινές συνθήκες ζωής τους. Ηδη έχουν δουλειά ή σταθερή απασχόληση, ζουν στον δικό τους χώρο και φυσικά απέχουν από ουσίες και παραβατικές συμπεριφορές.\nΤώρα στην κοινότητα της Σπερχογείας φιλοξενούνται 22 άνθρωποι οι οποίοι βρίσκονται στην κύρια φάση της θεραπείας. Παράλληλα, στο στάδιο της επανένταξης και στη φάση της μεταπαρακολούθησης βρίσκονται 29 άτομα, από τους οποίους οι 7 που ολοκληρώνουν το στάδιο κοινωνικής επανένταξης θα διεκδικήσουν του χρόνου την αποφοίτησή τους.\nΓια όποιον επιθυμεί να ζητήσει βοήθεια από το ΚΕΘΕΑ “Κύτταρο-Οξυγόνο”, η διεύθυνση είναι Κολοκοτρώνη 1, 24100 Καλαμάτα, τα τηλέφωνα 27210 87356 και 27210 89482, και το email: info@kethea-kyttaro.gr.\nΣτο ΚΕΘΕΑ μπορούν να απευθύνονται και μέλη της οικογένειας ενός ατόμου που αντιμετωπίζει πρόβλημα εξάρτησης από τις ναρκωτικές ουσίες, για συμβουλευτική υποστήριξη.


Δραστηριότητες στο Καρπενήσι, Ευρυτανία\nΓια εσάς τους θηρευτές της αδρεναλίνης και των έντονων συγκινήσεων, το Καρπενήσι είναι ο απόλυτος προορισμός. Όσοι κυνηγάτε τις δραστηριότητες στη φύση, εδώ θα βρείτε δικαίωση. Χειμερινά σπορ, hiking, ski, rafting, canyoning, ποδηλασία, ιππασία είναι μερικά από όσα μπορείτε να επιδοθείτε.\n…Ανακαλύψτε μοναδικά μονοπάτια μέσα στο ελατόδασος, δίπλα στον Καρπενησιώτη ποταμό, αναζητήστε λίμνες, καταρράκτες και σπηλιές, αναμετρηθείτε με τα ορμητικά νερά του Ταυρωπού ποταμού ή του Τρικεριώτη, ακολουθήστε με ποδήλατο τους δασικούς δρόμους της περιοχής ή απολαύστε το φυσικό κάλλος της κάνοντας ιππασία στο Πάρκο Τουριστικής Ιππασίας.\nΜπορείτε επίσης να επιδοθείτε σε canoe-kayak αφήνοντας τη Λίμνη Κρεμαστών να σας αποκαλύψει τα μυστικά της ή να κάνετε κατάβαση στα φαράγγια και τους καταρράκτες της περιοχής. Για τους πιο τολμηρούς στο Καρπενήσι υπάρχει λέσχη για αλεξίπτωτο πλαγιάς ή parapente. Επίσης θα βρείτε και ειδικά διαμορφωμένους χώρους με εκπαιδευτές για να μάθετε τοξοβολία. Φυσικά δεν πρέπει να παραλείψετε να επισκεφτείτε το Χιονοδρομικό Κέντρο Βελουχίου, ένα από τα μεγαλύτερα και πιο εντυπωσιακά χιονοδρομικά κέντρα στην Ελλάδα, με τους 5 αναβατήρες και τις 18 πίστες.\nΠεριβαλλοντικά μονοπάτια στην κοιλάδα Καρπενησιώτη.


Jenny's world: Οι ελέφαντες, το ποντίκι και οι κρυφές αντιθέσεις\nΠίσω από το τελευταίο «καψώνι» της αξιολόγησης υπάρχει η διελκυστίνδα των κέντρων εξουσίας της Ε.Ε., για το πώς θα υπερβεί τα στρατηγικά της αδιέξοδα.\nΤο τελευταίο «καψώνι» στο θρίλερ της αξιολόγησης έχει μια πρόσθετη πολιτική χρησιμότητα. Πέραν του γεγονότος ότι αποκάλυψε, για πολλοστή φορά, τη διαθεσιμότητα της κυβέρνησης ΣΥΡΙΖΑ-ΑΝΕΛ να υποχωρεί σε κάθε νέα απαίτηση των δανειστών, έφερε στο φως και βαθύτερες αντιθέσεις τους, σε ζητήματα που ξεφεύγουν από το ελληνικό ζήτημα.\nΕνώ η κυβέρνηση ανέμενε διακαώς, να οριστεί ημερομηνία έκτακτου Eurogroup, που θα επικυρώσει τα συμφωνημένα μέτρα λιτότητας 5,4 δισ. και θα καταλήξει σε συμφωνία για τα «προληπτικά» μέτρα των 3,6 δισ., οι επικεφαλής του κουαρτέτου εγκατέλειψαν την Αθήνα με λιτή ανακοίνωση περί «σημαντικής προόδου». Καμιά νύξη για ημερομηνία επιστροφής. Στο μεταξύ, τα προηγούμενα 24ωρα, παρακολουθήσαμε την άκρως ενδιαφέρουσα παρέλαση κορυφαίων εκπροσώπων των δανειστών, σε δημόσιες αντεγκλήσεις για το πώς θα κλείσει η αξιολόγηση.\nΟ «θεσμικός» πόλος\nΣτη μια πλευρά συντάχθηκαν οι βασικοί εκπρόσωποι των ευρωπαϊκών θεσμών, σε μια επίδειξη αβροφροσύνης προς την κυβέρνηση. Ξεχωρίζει η θυμωμένη αντίδραση του προέδρου της Κομισιόν, Ζαν Κλοντ Γιούνκερ, που χαρακτήρισε αντισυνταγματική και παράλογη την απαίτηση του ΔΝΤ, να νομοθετηθούν τώρα τα προληπτικά μέτρα. Σε ηπιότερο ύφος ο επίτροπος Μοσκοβισί στήριξε τη συνολικότερη θέση της Κομισιόν, τονίζοντας ότι «η Κομισιόν και η ΕΚΤ πιστεύουν βαθιά, ότι η Ελλάδα μπορεί να πιάσει τους στόχους, αλλά το ΔΝΤ διαφωνεί. Εάν καθυστερήσουμε θα ανοίξουμε το «κουτί της Πανδώρας».\nΠιο εντυπωσιακός, ο επικεφαλής των σοσιαλδημοκρατών στο Ευρωκοινοβούλιο Τζιάνι Πιτέλα έκανε λόγια για «γεράκια» και «εκβιασμό». Στο ίδιο μήκος κύματος κινήθηκε και ο (επίσης σοσιαλδημοκράτης) επικεφαλής της επιτροπής Οικονομικών του Ευρωκοινοβουλίου Ρομπέρτο Γκουαλτιέρι. Σε μια ενδιάμεση στάση, ο μεν επικεφαλής του Eurogroup Γερούν Ντάισελμπλουμ υποσχέθηκε σύγκληση του οργάνου εντός δύο εβδομάδων το πολύ, ο δε πρόεδρος του Ευρωπαϊκού Συμβουλίου Ντόναλντ Τουσκ δεσμεύθηκε, να εξαντλήσει την επιρροή υπέρ μια συνεδρίασης το ταχύτερο δυνατό, προκειμένου να αποφευχθεί ένα (δεύτερο) επίσημο ελληνικό αίτημα για έκτακτη Σύνοδο Κορυφής.\nΔΝΤ και σύμμαχοι\nΣτον αντίποδα, βρέθηκε, εκτός από το ίδιο το ΔΝΤ, που επιμένει σε πλήρη και λεπτομερή νομοθέτηση των «προληπτικών» μέτρων λιτότητας, η γερμανική ηγεσία. Όχι μόνο διά του συνήθους υπόπτου Β. Σόιμπλε, αλλά και διά της καγκελαρίας, που καλύπτει την απαίτηση του ΔΝΤ και αποκρούει το ελληνικό αίτημα «πολιτικής λύσης». Η ταύτιση της γερμανικής ηγεσίας με το ΔΝΤ δεν είναι ανεξήγητη, με δεδομένο ότι η λύση των «προληπτικών» μέτρων ήταν εισήγηση του Σόιμπλε. Αλλά, προς το παρόν ανατρέπει τις εντυπώσεις, που είχαν δημιουργηθεί ιδιαίτερα κατά τη διαχείριση του προσφυγικού, ότι η γερμανική πολιτική ελίτ έχει «υιοθετήσει» άνευ όρων την κυβέρνηση ΣΥΡΙΖΑ-ΑΝΕΛ, ελλείψει εναλλακτικής και προς αποφυγή πολιτικής περιπέτειας, που θα φόρτιζε αρνητικά και το επικείμενο βρετανικό δημοψήφισμα.\nΔεν πρέπει να περάσει απαρατήρητο το γεγονός, ότι ο συνήθως λαλίστατος Γερμανός πρόεδρος του Ευρωκοινοβουλίου Μάρτιν Σουλτς αυτή τη φορά σιώπησε, πράγμα που προδίδει «οριζόντια» συσπείρωση της γερμανικής πολιτικής ελίτ. Εξέλιξη που δεν είναι άσχετη με τον ακροδεξιό συναγερμό, που σήμανε το εκλογικό αποτέλεσμα στην Αυστρία. Στον ίδιο πόλο εντάχθηκε και ο Κλάους Ρέγκλινγκ, που θυμίζει με κάθε ευκαιρία, ότι ο ESM, του οποίου προΐσταται, είναι το ΔΝΤ της Ευρώπης κι έχει παρόμοια κριτήρια, ενώ υπογραμμίζει εδώ και καιρό, ότι η Ελλάδα στραγγίζει από ρευστότητα.\nΑξιοσημείωτη, τέλος, είναι η τοποθέτηση του Αμερικανού υφυπουργού Οικονομικών Νάθαν Στις, που τόνισε, ότι οι ΗΠΑ στηρίζουν το ΔΝΤ «στην επιμονή του για αλλαγές στο ελληνικό πρόγραμμα, ώστε να καταστεί βιώσιμο». Ο κ. Στις πρόσθεσε κάτι ακόμη σημαντικό: «Ότι η Ελλάδα δεν θα έχει πρόσβαση στα εργαλεία έκτακτου δανεισμού του ΔΝΤ στην επόμενη φάση του προγράμματος διάσωσης», παραπέμποντας εμμέσως στα νέα κριτήρια βιωσιμότητας χρέους, που το Ταμείο έχει θέσει σε ισχύ για να δανείσει μια χώρα-μέλος του.\nΜέτρα αντί χρέους\nΓιατί συμβαίνουν όλα αυτά, ενώ οι δανειστές έχουν επιτύχει ήδη τον πολιτικό θρίαμβο ενσωμάτωσης της κυβέρνησης ΣΥΡΙΖΑ- ΑΝΕΛ στην πολιτική τους;\nΠρώτον, γιατί η πίεση έχει αποδειχθεί εξαιρετικά αποτελεσματική. Η αγωνία διατήρησης στην εξουσία ωθεί την κυβέρνηση, να γίνεται υποχωρητική ακόμη και σε απαιτήσεις λίγων δεκάδων εκατομμυρίων, όπως συνέβη με το «κούρεμα» του αφορολογήτου ορίου, περίπου στα όρια που απαιτούσε το ΔΝΤ.\nΔεύτερον, το γεγονός ότι οι δανειστές δεν ευνοούν στην παρούσα φάση αλλαγή φρουράς στη διακυβέρνηση, δεν σημαίνει, ότι θέλουν και ισχυρή κυβέρνηση. Η τακτική της αποδυνάμωσης της κυβέρνησης ΣΥΡΙΖΑ-ΑΝΕΛ και της αποδόμησής της στα μάτια της ελληνικής κοινωνίας έχει ως σταθερό της στόχο τη διεύρυνσή της με άλλες «πρόθυμες» δυνάμεις, στη λογική της ευρείας μνημονιακής συναίνεσης.\nΤρίτον, κι αυτό αφορά ειδικά τη γερμανική ηγεσία και τους συμμάχους της, ο Β. Σόιμπλε έχει καταστήσει με κάθε τρόπο σαφές, ότι δεν συζητά αναδιάρθρωση του χρέους τώρα, και γι’ αυτό ο ESM έχει αναλάβει την εκπόνηση σχεδίου ανώδυνου re-profiling, που δεν θα χρειάζεται να περάσει καν από κοινοβουλευτικές δοκιμασίες. Ο τρόπος που η γερμανική ηγεσία αβαντάρει την επιμονή του ΔΝΤ στα «προληπτικά» μέτρα, είναι τελικά μια μορφή εξαγοράς της ανοχής του στο θέμα του χρέους.\nΟι βαθύτερες αντιθέσεις\nΩστόσο, πέρα από τον «μικρόκοσμο» της αξιολόγησης (που για την ελληνική κοινωνία και οικονομία οδηγεί σε νέες οδυνηρές συνέπειες), η περιδίνηση των παικτών γύρω από διαφορετικές προσεγγίσεις και τακτικές προδίδει: α) το στρατηγικό αδιέξοδο στο οποίο βρίσκεται η ευρωπαϊκή ηγεσία και β) τις αντιθέσεις που τη διαπερνούν για το πώς θα υπερβεί αυτό το αδιέξοδο. Οι αντιθέσεις αυτές ξεκινούν από το «μικρό» ελληνικό πρόβλημα και φτάνουν στην όλη αρχιτεκτονική της Ε.Ε., που η λέξη «κατάρρευση» τη συνοδεύει όλο και συχνότερα το τελευταίο διάστημα. Πιο συγκεκριμένα:\n* Το γερμανικής έμπνευσης Grexit παραμένει σταθερή εφεδρεία. Κανείς δεν γνωρίζει, σε ποιο βαθμό το πρωτόλειο σχέδιο του 2015 έχει εμπλουτισθεί και εξειδικευτεί. Σε κάθε περίπτωση, η γερμανική ηγεσία ωθεί την Ελλάδα σε ένα ειδικό καθεστώς μακρόχρονης επιτήρησης, που μπορεί να αποτελέσει μοντέλο και για άλλες χώρες. Αυτό τη φέρνει σε αντίθεση με την Κομισιόν, την ΕΚΤ, το Ευρωκοινοβούλιο, άλλους ευρωπαϊκούς μηχανισμούς και χώρες που προσπαθούν να «συσκευάσουν» το μνημόνιο σε κάποια ευρωπαϊκή «κανονικότητα».\n* Η γερμανική ηγεσία προτιμά, να σιγοντάρει τη βασική εκτίμηση του ΔΝΤ, ότι το 3ο Μνημόνιο είναι προορισμένο για αποτυχία και άρα θα πρέπει διαρκώς να «ταΐζεται» με πρόσθετα ή προληπτικά μέτρα και για λόγους ιδιοτελείς. Ο τρόπος που το ΔΝΤ αμφισβητεί την αξιοπιστία της (ελεγχόμενης από την Κομισιόν) Eurostat στην εκτίμηση του πρωτογενούς πλεονάσματος και των άλλων στοιχείων, είναι χρήσιμος για το Βερολίνο που είναι αντιμέτωπο με τη διαδικασία ελέγχου «μακροοικονομικών ανισορροπιών» (για τα υπερβολικά γερμανικά εμπορικά πλεονάσματα), διαδικασία που έχει ξεκινήσει (αλλά παγώσει) η Κομισιόν.\n* Το σχέδιο του προσωρινού Grexit, που έφυγε από το τραπέζι αλλά όχι και από συρτάρι του Σόιμπλε, απηχεί μια ευρύτερη αντίληψη της γερμανικής ηγεσίας για μια βιώσιμη «ανακατασκευή» της Ε.Ε. και της Ευρωζώνης στη λογική των δύο ή περισσότερων ταχυτήτων. Η ημι-διάλυση της Σένγκεν έχει δημιουργήσει μια de facto διχοτόμηση, η συμφωνία Ε.Ε.–Βρετανίας για το ειδικό καθεστώς αυτοεξαίρεσης της δεύτερης περίπου από τα μισά άρθρα των ευρωπαϊκών συνθηκών δημιουργεί ένα προηγούμενο. Κι ένα παρόμοιο μοντέλο αλά καρτ σχέσης υποβόσκει στην ευρωτουρκική συμφωνία για το προσφυγικό, που το Βερολίνο τα δίνει όλα για να εφαρμοστεί. Αυτά τα δεδομένα αναδύουν μεν μια διαδικασία αποσύνθεσης, αλλά ταυτοχρόνως αποτελούν μια «υποδομή» για τα υπόρρητα γερμανικά σχέδια μιας Ε.Ε. και Ευρωζώνης πολλών ταχυτήτων. Αυτό, όμως, φέρνει σε σύγκρουση το Βερολίνο με τον «φεντεραλιστικό» πυρήνα της Ε.Ε. (κατά βάση την Κομισιόν και την ΕΚΤ, αλλά και χώρες που απειλούνται με υποβάθμιση στη δεύτερη ή τρίτη ταχύτητα) που υπερασπίζονται το δικό τους σχέδιο εμβάθυνσης και ολοκλήρωσης, αποτυπωμένο στην Έκθεση των Πέντε Προέδρων, εξίσου νεοφιλελεύθερο, αλλά χωρίς εξαιρέσεις και ειδικά καθεστώτα.\nΕίμαστε, μάλλον, μόνο στην αρχή των αναμετρήσεων, που θα εξωτερικεύσουν αυτές τις αντιθέσεις. Το ότι η Ελλάδα είναι το ξαφνιασμένο ποντίκι, στα πόδια των ελεφάντων που παλεύουν ή χορεύουν, είναι περιττό να το πούμε.


Αξίζουν πραγματικά οι μπανάνες τις θερμίδες τους; | statusvoice.gr\nΆρα θα πρέπει κι εμείς οι άνθρωποι να αποφεύγουμε τις μπανάνες; Είναι γνωστό ότι οι μπανάνες περιέχουν μεγάλο ποσοστό καλίου. Ένα φρούτο μέσου μεγέθους έχει 422 μικρογραμμάρια καλίου, ποσοστό 12% της συνολικής ημερήσιας συνιστώμενης πρόσληψης. «Αυτοί που καταναλώνουν περισσότερο κάλιο έχουν χαμηλότερο ποσοστό κινδύνου για εγκεφαλικό», δηλώνει η Sylvia Wassertheil-Smoller, φημισμένη καθηγήτρια στο Albert Einstein College of Medecin της Ν. Υόρκης που διεξάγει έρευνες για το θέμα. Μια μέσου μεγέθους μπανάνα έχει 102 θερμίδες, βιταμίνη C σε ποσοστό 17% της συνιστώμενης ημερήσιας δόσης και 3 γρ. φυτικών ινών. Περιέχει επίσης 27 γρ. υδατανθράκων και 14 γρ. ζάχαρης. «Πολλοί από τους ασθενείς μου φοβούνται το φρούτο αυτό λόγω της αυξημένης ποσότητας υδατανθράκων που περιέχει», λέει η Kristin Kirkpartrick, διαιτολόγος και διευθύντρια Διαιτολογίας και Διατροφής στο Cleveland Clinic’s Wellness Institute. Η συμβουλή της: κόψτε μια μπανάνα στη μέση και συνοδέψτε με ένα λιπαρό π.χ. φυστικοβούτυρο ή βούτυρο αμυγδάλου για να μειώσετε την επίδρασή του στο σάκχαρο του αίματος και την ινσουλίνη.\nΟι ερευνητές ανακάλυψαν όμως ότι: οι μπανάνες περιέχουν σεροτονίνη και ντοπαμίνη, ουσίες που φαίνεται ότι βοηθούν την δυνατότητα του σώματος να απορροφά τα αντιοξειδωτικά καθώς και την αντιμετώπιση του οξειδωτικού στρες. «Οι μπανάνες είναι μια από τις πιο πολύπλευρες και σημαντικές τροφές στον κόσμο», αναφέρει ο καθηγητής James Dale από το Queensland University of Technology στην Αυστραλία. Είναι φρούτο που παράγεται με μεγάλη δυσκολία, δίνοντας καρπό όλο το χρόνο, χρειάζεται καλές συνθήκες για να αναπτυχθεί αλλά αντέχει και σε μεγάλες περιόδους ανομβρίας. Όπως υποστηρίζει ο Koeppel, η μπανάνα μπορεί να θεωρηθεί ένα προβληματικό φρούτο, αλλά ακόμη κι έτσι συνιστά να την τρώμε ως ένα υγιεινό αντικατάστατο ενός γλυκού ή αλμυρού σνακ.\nΑγοράζοντας μπανάνες που προέρχονται από δίκαιο και αλληλέγγυο εμπόριο (fair trade) είναι μια καλή αρχή. Ζητώντας συγγνώμη από τα θηλαστικά του ζωολογικού κήπου που τις στερήθηκαν, η ετυμηγορία για τους ανθρώπους είναι ξεκάθαρα υπέρ.


KYMI PALACE HOTEL 4* - Alamanis Travel\nΗμερομηνιες: 3/5 - 30/9\nΗμερομηνίες: 3/5 - 30/9\nTags: Κύμη, εύβοια\nτιμη απο €108 /ατομο\nΚαλωσήλθατε στον παράδεισο της ανατολικής Εύβοιας που συνδυάζει τις εκλεπτυσμένες παροχές με την παραδοσιακά ελληνική έννοια της φιλοξενίας. Το βρίσκεται στην γραφική παραλία της Κύμης, χτισμένο αμφιθεατρικά πάνω στην πλαγιά του λόφου με θέα προς το λιμάνι της Κύμης και το απέραντο γαλάζιο του Αιγαίου. Το μαγικό του περιβάλλον θα σας ταξιδέψει και η καταγάλανη πισίνα του θα σας χαλαρώσει και θα σας δημιουργήσει μία αίσθηση διασκέδασης και ευχαρίστησης. Απαλή μουσική και ειδυλλιακή ατμόσφαιρα θα είναι αυτά που θα συνοδεύουν το ποτό ή το φαγητό σας.\n45 Δωμάτια (30 έως 35m2), 2 Junior Suites (45m2), 1 President Suite, 6 Δωμάτια Α.Μ.Ε.Α, 3 Executive Suites. Τα δωμάτια διαθέτουν: Αυτόνομο κλιματισμό ψύξης & θέρμανσης, Mini Bar T.V. με DVD (Σουϊτες) T.V. (Δωμάτια) Σεσουάρ, Δωρεάν ασύρματο internet (wifi), Βεράντες με θέα Θάλασσα.\nΠαιδότοπος με απασχόληση με παιδαγωγό, καθημερινά 11.00-13.00 και από 17.00-έως 19.00\nΜοναδικά πάρτυ με παιχνίδια, κουκλοθέατρο, εκπλήξεις, αγωνία, δράση, μουσική και χορό που θα ξετρελάνει τους μικρούς μας επισκέπτες. Μουσικά παιχνίδια και survivor games και άλλα σας περιμένουν για ξέφρενη διασκέδαση!!! Και Θαλάσσιο Πάρκο !!! Ακριβώς μπροστά από το ξενοδοχείο υπάρχει οργανωμένη παραλία με ομπρέλες και ξαπλώστρες (χωρίς χρέωση) και λειτουργεί και το θαλάσσιο παιδικό πάρκο “KIMI WATER SPORTS & MORE” από μέσα Ιουνίου έως μέσα Σεπτεμβρίου με υπέροχα φουσκωτά θαλάσσης!\nΠρόγραµµα Light All Inclusive Kymi Palace\nΕλεύθερη κατανάλωση ποτών (ντόπιο κρασί, μπύρα draft, αναψυκτικά, νερό) κατά την διάρκεια των φαγητών. 07:30 - 10:30 Πρωϊνό, 13:00 - 14:30 Μεσημεριανό, 17:00 - 19:00 Δωρεάν παγωτό και ποπ-κορν στο μπαρ της πισίνας, 19:30 - 21:30 Δείπνο\nΠεριλαμβάνονται ζεστά και κρύα πιάτα, σαλάτες, ορεκτικά, κρεατικά, ποικιλία συνοδευτικών καθώς και επιδόρπιο.\nΜία φορά την εβδομάδα πραγματοποιείται βραδιά Barbeque με ζωντανή μουσική.\nΣε συγκεκριμένες ημερομηνίες θα υπάρχουν και άλλες θεματικές μουσικές βραδιές.\nΟι τιμές συμπεριλαμβάνουν ΕΚΠΤΩΣΗ 10% ως προσφορά έγκαιρης κράτησης για κρατήσεις που θα γίνουν μέχρι τις 30 Μαΐου.\nΗμιδιατροφή ή Light All Inclusive\n3, 5, 7 διανυκτερεύσεις στο ξενοδοχείο KYMI PALACE HOTEL 4* στην Κύμη με ημιδιατροφή ή πρόγραμμα Light All Inclusive με δικό σας μέσο Ι.Χ.\nTIMH: 108€ - 179€\nΑΝΑΧΩΡΗΣΗ: 3/5 - 30/9\n3/5 - 30/9\nΚΩΝΣΤΑΝΤΙΝΟΥΠΟΛΗ ΧΡΩΜΑΤΑ ΚΑΙ ΑΡΩΜΑΤΑ ATLANTICA ELEON GRAND RESORT & SPA 5* DLX ΟΔΙΚΗ ΕΚΔΡΟΜΗ ΣΤΟ ΒΕΛΙΓΡΑΔΙ ΑΜΣΤΕΡΝΤΑΜ ΣΜΥΡΝΗ - ΠΑΡΑΛΙΑ ΜΙΚΡΑΣ ΑΣΙΑΣ ΠΑΝΟΡΑΜΑ ΚΕΝΤΡΙΚΗΣ ΑΜΕΡΙΚΗΣ


ΜΑΝΟΣ ΣΤΕΦΑΝΙΔΗΣ: Ο πρίγκιπας Αλέκος Λεβίδης\nΟ πρίγκιπας Αλέκος Λεβίδης\nΗ γοητεία της αληθινής ζωγραφικής έγκειται στο ότι συνδυάζει εξίσου και ισότιμα το εγκεφαλικό με το συναισθηματικό στοιχείο. Δηλαδή τις σπαζοκεφαλιές του Ντυσάν ή του Ντε Κήρυκο με την ποιητική του Μπονάρ. Ζόρικα πράγματα! Τουτέστιν η ζωγραφική που με ενδιαφέρει, αντανακλά με πειθώ το τώρα και την εποχή μας κυρίως επειδή αρδεύεται καταλυτικά από το παρελθόν και επειδή ενοράται μαγικά - εν τινι τρόπω - το μέλλον. Με άλλα λόγια δεν υπάρχει τέχνη χωρίς την ιστορία (της), ούτε ερήμην της διαδρομής της. Αν δεν πιστεύετε εμένα ρωτήστε τον Πικάσο ή τον Μπαίηκον. Κι αν δυσκολεύεστε\n- πράγμα που κατανοώ απόλυτα - αποταθείτε απευθείας στον Μανέ ή τον Τισιανό.\nΌπως ακριβώς έπραξε και ο ζωγράφος του ανωτέρω πίνακα από την συλλογή του Σωτήρη Φέλιου, Αλέκος Λεβίδης ο οποίος διδάσκει με το έργο του τρόπους για να βγούμε από την κρίση, τόσο την πολιτική και την πολιτιστική μας (sic). Και μην νομίζετε ότι παραδοξολογώ σχετικά ... εκτός κι αν έχετε μεγαλύτερη εμπιστοσύνη από τον Αλέκο στον Αλέξη ή τον Τσακαλώτο.\nΕδώ βλέπετε την σύνθεση του Αλέκου Λεβίδη " Αγορά " από το δεσπόζον σαλόνι του καταλόγου της έκθεσης\n" Οικείος Τόπος, Οικείος Χρόνος " στον οποίο κατάλογο παρουσιάζονται δύο υπερμεγέθεις πίνακες του Λεβίδη πλαισιωμένοι με τα δεκάδες προπαρασκευαστικά σχέδια τους. Μέγιστο μάθημα, με άλλα λόγια, του τρόπου εκκόλαψης του έργου τέχνης ως αποκλειστικού προϊόντος της εμμανούς τεχνικής και των άπειρων δοκιμών με τις οποίες υφάνθηκε η όποια έμπνευση. Συμπέρασμα : Χωρίς υψηλή μοδιστρική δεν υφίσταται υψηλή καλλιτεχνική θεωρία. Τελεία και παύλα.\nΕίναι πάντως ενδεικτικό πως αυτός ο σοφός μάστορας δεν διδάσκει σε μια Σχολή Καλών Τεχνών και βέβαια ακριβοδίκαια δεν εκπροσωπεί την ελληνική τέχνη στην Μπιενάλε της Βενετίας, στη ντοκουμέντα κλπ. Εκεί δεσπόζει το ιδιότυπο κύκλωμα καλλιτεχνών και πολιτιστικαρίων που παρερμηνεύουν τον Ντυσάν και περιφρονούν τον Μπονάρ...Και που σνομπάρουν όταν δεν αγνοούν ό τι υπερβαίνει τον αφαλό τους. Ο Λεβίδης πάλι πληρώνει μάλλον την αστική καταγωγή και την αστική του παιδεία που τον διαφοροποιεί εκκωφαντικά από το κυρίαρχο λούμπεν του χώρου με την ακόρεστη πείνα για εξουσία, ίντριγκα και επιβολή. Από την αγραμματοσύνη δηλαδή και τον στυγνό επαγγελματισμό των επιγόνων του Κεσσανλή και των μαθητών της Μαρίνας Λαμπράκη.\n-Ποιός τού φταίει; Ας μην μετέφραζε και ας μην σχολίαζε καλύτερα κι από ακαδημαϊκό δάσκαλο τον Πλίνιο εκ του πρωτοτύπου κι ας μην σκηνογραφούσε υποδειγματικά την "Αντιγόνη" του Λευτέρη Βογιατζή. Τέτοιες δραστηριότητες ενοχλούν τη πιάτσα εφόσον η λαοκρατία των μετρίων παραμένει ακατάβλητη.\nΣτον συγκεκριμένο πίνακα τώρα τα μοντέλα συνωθούνται σ' έναν θεατρικό χώρο που εξικνείται εγκάρσια από το ατελιέ του ζωγράφου ως την αγορά του Άργους,τον κατασκευαστικό άθλο του Τσίλλερ. Δηλαδή η αφήγηση ρέει από το μυθικό στο ρεαλιστικό και πάλι στο μυθικό με ενδιάμεσες στάσεις τον λιθοβολισμό του πρωτομάρτυρα Στεφάνου από την "Ταφή του Οργκάθ" και τους σεζανικούς Λουομένους. Η αισθητική του Τσαρούχη και η θεματική του Μόραλη συνεισφέρουν στον κομψό όσο και βαθύ προβληματισμό του ίδιου του ζωγράφου. Κεντρικός άξονας της σύνθεσης το σώμα, λαμπερό και φθαρτό στο υπαρξιακό δράμα του. Μια ελεγεία για την νεότητα που δαπανάται χωρίς τρόπο ή όρια και παράλληλα για το πένθος του έρωτα ανάλογο με το πένθος της εικόνας. Ή της Ιστορίας αν προτιμάτε.\nΤο εξαιρετικό, πρώτο κείμενο του καταλόγου υπογράφεται από τον άγνωστο μου Ν.Π. Παΐσιο. Να υποθέσω ένα από τα ψευδώνυμα του Πεσσόα ή μήπως νέος ήρως του Μπόρχες; Ούτως ή άλλως well done!\nΥΓ. Και για να μην παρεξηγηθεί ο χαρακτηρισμός " πρίγκιπας " του τίτλου, δηλώνω ότι ο πατέρας μου, τορναδόρος στα Ταμπούρια του Πειραιά, μεγάλωσε και μένα να νιώθω έτσι. Πρίγκιπας.\nΑναρτήθηκε από Manos Stefanidis στις 12:36 μ.μ.\nΑνώνυμος 23 Ιουλίου 2017 - 3:41 μ.μ.\n"αρχιτέκτονας της δημοτικής νεοκλασικής αγοράς του Άργους, δεν είναι άλλος από τον Πάνο Καραθανασόπουλο, «της σχολής Τσίλερ»"\n( Από το archaiologia.gr ) Κ. Μακρής, αρχιτέκτων\nΓια τον Πολιτισμό και την Μελαγχολία του\nΗ αβάσταχτη γοητεία του τέλματος


All posts filed under: ψωμί/bread\nΗ πρότασή μου για το πρωινό ή το brunch σας αυτό το σαββατοκύριακο είναι αυτή η γεμιστή αυγόφετα με γαλοπούλα και τυρί. Είναι μια άλλη εκδοχή αυτής που παραμένει μια από τις αγαπημένες μου συνταγές. Τα υλικά για αυτές τις αυγόφετες (βγαίνουν περίπου τρεις) είναι 2 αυγά 1/4 […]\nΠολλές ευχές για μια καλή χρονιά σε όλους! Το πρώτο post αυτής της χρονιάς είναι το πιο απλό πρωινό του κόσμου και συγχρόνως το πιο νόστιμο. Φέτος, ανάμεσα στις διάφορες συνταγές αποφάσισα να συμπεριλάβω και φωτογραφίες από τα πιο καθημερινά μου πρωινά, μιας και αυτό ήταν […]\nΕίναι μια ιδιαίτερη περίπτωση ψωμιού. Δεν έχει αλεύρι ούτε μαγιά, παρά μόνο ξηρούς καρπούς και βρώμη και φυσικά δεν έχει καμία σχέση με ότι ψωμί έχετε δοκιμάσει μέχρι τώρα. Είναι απίστευτα γευστικό, πολύ χορταστικό, μια φοβερή εναλλακτική για όσους αποφεύγουν τη γλουτένη και για […]\nΤο φρυγανισμένο ψωμί με αβοκάντο είναι ένα πολύ απλό, πολύ νόστιμο και χορταστικό πιάτο, ιδανικό για πρωινό. Το μόνο που χρειάζεται να κάνετε είναι να φρυγανίσετε μια φέτα ψωμί (εκτός αν έχετε στα χέρια σας το πιο νόστιμο προζυμένιο ψωμί που μόλις έχει βγει από το φούρνο…), […]


Οι αποκαλύψεις του «Blue Diary» - ΤΑ ΝΕΑ\ntanea.gr > Έντυπες Ειδήσεις > Ζωή & Τέχνες > Blue Diary > Οι αποκαλύψεις του «Blue Diary»\nΟ γάμος Νιάρχου - Ζούκοβα και ένα εξώφυλλο με σημασία\nΣφέτσα Μαργαρίτα 18 Ιανουαρίου 2020 | 05:00\nΚάποιοι επέλεξαν να καλωσορίσουν τον ισχυρό άνδρα της Ανατολικής Λιβύης, στρατάρχη Χαλίφα Χαφτάρ, με πρωτοσέλιδα τα οποία παραπέμπουν στον... κινηματογράφο ή συλλογές αστυνομικών μυθιστορημάτων. Η αλήθεια είναι ότι η επίσκεψη του μυστακοφόρου στρατηγού στην Αθήνα, λίγα μόλις εικοσιτετράωρα πριν από τη διάσκεψη του Βερολίνου για τη Λιβύη, «έφερνε» κάπως σε ταινία περιπέτειας. Ο Χαφτάρ έφτασε στην πλατεία Συντάγματος και στο ξενοδοχείο «King George» συνοδευόμενος από άντρες της ΕKAM. Οι συγκεκριμένοι άνδρες μαζί με άλλους της ΕYΠ και της Αντιτρομοκρατικής παρέμειναν όλη τη διάρκεια της νύχτας (Παρασκευή προς Σάββατο) μέσα, έξω και γύρω από το ξενοδοχείο. Ο στρατάρχης θα έπρεπε να αισθάνεται ιδιαίτερα ασφαλής μέσα στους χώρους του ιστορικού hotel με τόσους πάνοπλους άνδρες γύρω του. Ο Χαφτάρ όταν έφτασε στο ξενοδοχείο φορούσε παλτό, κασκόλ, ενώ ήταν κάπως... αναμαλλιασμένος. Πρέπει να αναφέρω κάπου εδώ ότι λόγω των ισχυρών μέτρων ασφαλείας στο ξενοδοχείο, εμείς αναγκαστήκαμε να «μεταφέρουμε» τη φωτογράφιση μόδας την οποία είχαμε κανονίσει στη «Μεγάλη Βρεταννία», που ανήκει, όπως είναι γνωστό, στον ίδιο επιχειρηματικό όμιλο.\nΣυνομιλίες και έργα τέχνης\nΟ στρατάρχης συνομίλησε με τον υπουργό Εξωτερικών Νίκο Δένδια, ο οποίος τον υποδέχθηκε σε αίθουσα που ήταν «γεμάτη» με έργα τέχνης γνωστών ελλήνων εικαστικών, όπως τους περίφημους κολυμβητές της Μαρίας Φιλοπούλου κ.ά. Μην ξεχνάμε ότι το «King George» έχει παράδοση στη συλλογή σημαντικών έργων τέχνης. Πολλά χρόνια πριν, όταν ιδιοκτήτες ήταν μέλη της οικογένειας Καλκάνη, υπήρχαν εκεί πίνακες πολύ μεγάλων ξένων ζωγράφων και γλυπτών, τα οποία αποτελούσαν μέρος της πολύτιμης συλλογής της Καίτης Καλκάνη (μητέρας του Σωκράτη). Το ξενοδοχείο αργότερα πέρασε στην εταιρεία ΛΑΜΨΑ και τον Ομιλο Λασκαρίδη, ο οποίος σε τρεις μήνες θα «παραδώσει» στην Αθήνα ένα καινούργιο, λαμπερό hotel, γωνία Πανεπιστημίου με Κριεζώτου. Το κέντρο πάντως κρατάει τη δική του πάντα γοητεία. Ο πρώην πρωθυπουργός Αντώνης Σαμαράς απολάμβανε το ποτό του στο «Athenee», επιλέγοντας μάλιστα να είναι όρθιος στο bar, με τη νεολαία...\nΟι αποκλειστικότητες του «Μπλε Ημερολογίου»\nΑπό την Αθήνα του «νυχτερινού επισκέπτη» στρατάρχη Χαφτάρ, των νέων ξενοδοχείων αλλά και των ολοκαίνουργιων εστιατορίων, μπιστρό και brasserie που έχουν δημιουργηθεί κυρίως στην περιοχή του Κολωνακίου, στο St. Moritz. Στο κοσμοπολίτικο και πλέον αριστοκρατικό θέρετρο των Ελβετικών Aλπεων πραγματοποιούνται σήμερα το βράδυ και αύριο οι φαντασμαγορικές εκδηλώσεις για τους γάμους του ζεύγους Σταύρου Νιάρχου και Ντάσας Ζούκοβα. Πριν από περίπου έναν μήνα, είχαμε περάσει σε αποκαλύψεις και αποκλειστικότητες γύρω από τον πολυσυζητημένο γάμο, το πάρτι και τους καλεσμένους, μέσα από ένα εξώφυλλο στην ειδική εορταστική ιλουστρασιόν έκδοση του «Blue Diary». Ο γιος του μεγιστάνα Φίλιππου Νιάρχου και της Βικτόρια Γκίνες (είχαν παντρευτεί με πολιτικό γάμο στο Παρίσι) πραγματοποίησαν απόψε το βράδυ το λαμπερό wedding party στο ξενοδοχείο The Kulm St. Moritz, όπως είχαμε αποκαλύψει. Ενα εμβληματικό ξενοδοχείο το οποίο αποτελεί ιδιοκτησία τους. Ανάμεσα στους καλεσμένους το ζεύγος Ντέιβιντ και Βικτόρια Μπέκαμ, η Λιβ Τάιλερ, τα νεαρά μέλη της πριγκιπικής οικογένειας του Μονακό (Κασιράγκι - Μπορομέο), η Μαργαρίτα Μισόνι, η Γκάια Ρεποσί, η Γκουίνεθ Πάλτροου, το super model Κάρλι Κλος με τον σύζυγό της Τζόσουα Κούσνερ, ο γιος της Καρίν Ρόιτφελντ, ο Βίτο Σνάπελ, η Χάιντι Κλουμ, μέλη της οικογένειας τραπεζιτών Ρότσιλντ κ.ά.\nΟι έλληνες καλεσμένοι\nΗ Ντάσα Ζούκοβα, μια γυναίκα - fashion icon, έχει προσκαλέσει επίσης προσωπικότητες από τον διεθνή κόσμο της μόδας. Δεν γνωρίζουμε αν η «παγκόσμια Mary», η διάσημη δηλαδή ελληνίδα designer Mary Katrantzou, στενή φίλη της αδελφής του γαμπρού Ευγενίας Νιάρχου, θα «πετάξει» τελικά στο St. Moritz. Ανάμεσα στους καλεσμένους βρίσκονται πάντως και αρκετοί Ελληνες όπως ο Πέτρος Γουλανδρής, ο Γιάννης Κουμάνταρος, οι Νικόλας και Γιάννης Μαρτίνος κ.ά. Η θεία του Σταύρου, Μαρία Νιάρχου, έφθασε στο St. Moritz από τις ΗΠΑ όπου κατοικεί τα τελευταία χρόνια, διατηρώντας τεράστιες φάρμες εκτροφής καθαρόαιμων. Ο πρώτος γάμος της κυρίας Νιάρχου με τον γοητευτικό τραπεζίτη Στεφάν Γκουαζέ είχε πραγματοποιηθεί σε χειμερινό θέρετρο της Σουηδίας με την Καρολίνα του Μονακό αλλά και την Εμμανουέλα Παπατάκη (κόρη του Νίκου Παπατάκη και της Ανούκ Εμέ), πρώην girl friends και οι δύο του Φίλιππου Νιάρχου, να δίνουν το «παρών» στην εκκλησία και τη γαμήλια δεξίωση. Το «Blue Diary» αποκαλύπτει, όλοι οι άλλοι ακολουθούν...\nΟι εκδηλώσεις για το έτος «Σαλαμίνα - Θερμοπύλες 2020»\nΤο Ιδρυμα «Μαριάννα Β. Βαρδινογιάννη», με πρωτοβουλία της προέδρου της Τιμητικής Κοσμητείας του Επετειακού Ετους «Σαλαμίνα - Θερμοπύλες 2020», ξεκίνησε δυναμικά τις δράσεις για τους εορτασμούς του Επετειακού Ετους Σαλαμίνα - Θερμοπύλες 2020.\nΜε τη νέα γενιά, και συγκεκριμένα με τους μαθητές των Δημοτικών Σχολείων όλης της χώρας, επέλεξε η κυρία Μαριάννα Β. Βαρδινογιάννη, πρόεδρος του ομώνυμου Ιδρύματος και Πρόεδρος της Τιμητικής Κοσμητείας του Επετειακού Ετους «Θερμοπύλες - Σαλαμίνα 2020», να ξεκινήσει τις δράσεις και τις εκδηλώσεις του Ιδρύματος «Μαριάννα Β. Βαρδινογιάννη» για την Επέτειο των 2.500 χρόνων από τη Μάχη των Θερμοπυλών και τη Ναυμαχία της Σαλαμίνας.\nΜε αυτή την κίνηση υψηλού συμβολισμού το Ιδρυμα «Μαριάννα Β. Βαρδινογιάννη» ξεκινά τις δράσεις του με τον Πανελλήνιο Διαγωνισμό Ζωγραφικής για παιδιά Δημοτικού με θέμα: «Η Μάχη των Θερμοπυλών και η Ναυμαχία της Σαλαμίνας ως θρίαμβος της θέλησης και ως ο θεμέλιος λίθος του Δυτικού Πολιτισμού». Ο Πανελλήνιος Διαγωνισμός Ζωγραφικής ξεκίνησε την Κυριακή 12 Ιανουαρίου 2020 και θα διαρκέσει έως τις 12 Απριλίου 2020.\nΠαράλληλα, η δράση θα συμπληρωθεί με Πανελλήνιο Διαγωνισμό Δοκιμίου για μαθητές Γ' Γυμνασίου, Α' και Β' Λυκείου, ενώ 20 και 22 Ιανουαρίου 2020 θα πραγματοποιούν δύο σημαντικές εκδηλώσεις με τη συμμετοχή κορυφαίων ιστορικών, καταξιωμένων επιστημόνων και αρχηγών κρατών από ολόκληρο τον κόσμο. Συγκεκριμένα:\n1) Επιστημονική ημερίδα «Θερμοπύλες και Σαλαμίνα: Αποτιμώντας τη σημασία τους στον σύγχρονο κόσμο»\n2) Εκδήλωση «Οι πολλοί και οι λίγοι: Πλήθος και αρετή».


Δύο Σχολές Γονέων μέσω διαδικτύου διοργανώνει το ΚΕΠΕΠΨΥ Μεσσηνίας σε συνεργασία με τον ΟΚΑΝΑ - EnterMessinia.gr\nΔύο Σχολές Γονέων μέσω διαδικτύου διοργανώνει το ΚΕΠΕΠΨΥ Μεσσηνίας σε συνεργασία με τον ΟΚΑΝΑ\nΔύο Σχολές Γονέων μέσω διαδικτύου διοργανώνει το ΚΕΠΕΠΨΥ Μεσσηνίας, σε συνεργασία με τον ΟΚΑΝΑ.\n-η μια απευθύνεται σε γονείς που έχουν παιδιά στο δημοτικό σχολείο. Θα ξεκινήσει την Τρίτη 12 Οκτωβρίου και θα ολοκληρωθεί σε 7 δίωρες συναντήσεις, κάθε Τρίτη 10 π.μ.-12 μ.\n-η άλλη απευθύνεται σε γονείς που έχουν παιδιά στην εφηβική ηλικία. Θα ξεκινήσει την Πέμπτη 14 Οκτωβρίου και θα ολοκληρωθεί σε 7 δίωρες συναντήσεις, κάθε Πέμπτη 10 π.μ.-12 μ.\nΣτόχος των Σχολών Γονέων, οι οποίες έχουν θέμα «Επικοινωνία στην οικογένεια» είναι η ενίσχυση των δεξιοτήτων των γονιών ώστε να αποτελέσουν προστατευτικούς παράγοντες για τα παιδιά τους, αλλά και να ενδυναμώσουν τη δική τους ψυχική ανθεκτικότητα. Όπως αναφέρει η ανακοίνωση του Κέντρου Πρόληψης, μέσα από τις Σχολές Γονέων οι γονείς θα μπορέσουν:\n-Να αναγνωρίζουν και να εκφράζουν τις ανάγκες τους μέσα στην οικογένεια.\n-Να συνειδητοποιήσουν τη σημασία του ρόλου τους ως παραγόντων πρόληψης.\n-Να βοηθήσουν τα παιδιά να εκτιμήσουν τις δεξιότητές τους και να ενδυναμώσουν την προσωπικότητά τους.\n-Να βοηθήσουν τα παιδιά να διαχειριστούν με υγιείς τρόπους τα συναισθήματά τους μέσα στην οικογένεια.\n-Να θέτουν όρια και να επιλύουν αποτελεσματικά τις συγκρούσεις μέσα στην οικογένεια.\n-Να εκπαιδευτούν σε τεχνικές ουσιαστικής επικοινωνίας και ενεργητικής ακρόασης.\nΑπαραίτητη προϋπόθεση για τη συμμετοχή στη Σχολή Γονέων είναι οι ενδιαφερόμενοι να διαθέτουν τον απαραίτητο εξοπλισμό, π.χ. υπολογιστή με μικρόφωνο, κάμερα και ηχείο, tablet, laptop ή μια έξυπνη συσκευή τηλεφώνου, προκειμένου να συνδεθούν στη διαδικτυακή πλατφόρμα επικοινωνίας Zoom.\nΗ συμμετοχή στην διαδικτυακή ομάδα είναι δωρεάν, ενώ για τις δηλώσεις συμμετοχής οι ενδιαφερόμενοι γονείς μπορούν να καλούν στο τηλ. του Κέντρου Πρόληψης Μεσσηνίας 27210 84009 (καθημερινά 10 π.μ.-2 μ.μ.), μέχρι την Πέμπτη 9 Οκτωβρίου.\nΌριο συμμετεχόντων σε καθεμιά από τις ομάδες γονέων είναι τα 15 άτομα και θα τηρηθεί σειρά προτεραιότητας.


Προπονητήριο Ποδηλάτου Neo Smart Tacx - buyeasy.gr\nΠροπονητήριο Neo Smart Tacx\nΗ αίσθηση του δρόμου προσομοιώνεται με ένα πραγματικά ρεαλιστικό τρόπο ενώ δεν υπάρχει απώλεια δύναμης. Ο δυναμικός του κινητήρας είναι ικανός να εφαρμόζει αντίσταση έως 2200 Watt και να προσομοιώνει ρεαλιστικά κλίσεις έως και 25%. Επίσης, επιταχύνει κατά την διάρκεια των καταβάσεων. Αυτό εξασφαλίζει την πλέον ρεαλιστική ποδηλατική εμπειρία και κατά την διάρκεια.\nΑκριβώς όπως όλα τα προπονητήρια Smart, το NEO επικοινωνεί την χρήση ΑΝΤ+ και Bleutooth Smart, πράγμα που επιτρέπει την ταχύτατη και εύκολη σύνδεση με τις εφαρμογές της Tacx. Τα δεδομένα της αποδοτικότητας μπορούν να εμφανίζονται ταυτόχρονα σε διάφορες συσκευές, συμπεριλαμβανομένων και των smartphones, των ποδηλατικών computer και των αθλητικών ωρολογίων.\nΌταν το NEO Smart δεν είναι συνδεδεμένο με ένα smartphone, tablet ή computer, συμπεριφέρεται σαν ένα τυπικό προπονητήριο. Αυτό σημαίνει ότι συμπεριφέρεται προοδευτικά: όταν επιταχύνετε και αυξάνει η ταχύτητα αυξάνεται και η αντίσταση. Έτσι είναι δυνατό να χρησιμοποιείτε το προπονητήριο σαν ένα αυτόνομο όργανο. Επιπλέον, το Tacx NEO είναι εξοπλισμένο με την τεχνολογία Plug In/Plug Out και επομένως μπορεί να χρησιμοποιηθεί με ή και χωρίς πρίζα. Όταν η πρίζα δεν είναι σε χρήση, το προπονητήριο λειτουργεί μόνο για την ππαροχή αντίστασης. Αυτό σημαίνει ότι το προπονητήριο δεν θα είναι ικανό να επιταχύνει κατά την διάρκεια των καταβάσεων. Έτσι, έχετε την δυνατότητα να χρησιμοποιείτε το προπονητήριο οποιαδήποτε στιγμή και οπουδήποτε, ακόμη και αν δεν έχετε μαζί σας smartphone.\nΦυσικά μπορείτε να συνδέσετέ το NEO Smart με τον υπολογιστή σας αγοράζοντας το «Tacx Upgrade Kit Smart».\nΑναλυτικότερα, είναι συμβατός με: Δείτε τεχνικά χαρακτηριστκά\nΛογισμικό Tacx εφαρμογές και εφαρμογές τρίτων. PC μέσω αναβάθμισης λογισμικού.\nΤύπος φρένου Άμεση κίνηση\nΡεαλιστική κλίση 25% (Στα 75 kg σωματικού βάρους)\nΚατάβαση Προσομοίωση -5%\nΜέγιστη πέδησης (10 δευτ.) 2200 Watt\nΑδράνεια 125 kg